open-index/open-wikipedia-markdown huggingface dataset:
文類

**文類**（；），又叫**文體**或者**體裁**，係指對故仔（或者文學作品）嘅分類範疇，係文學上嘅常用術語。作品所屬嘅文類可以按內容、風格、寫作技巧、以至篇幅等嘅準則嚟分，可以有多個文類，例如科學奇幻。

**子文類**係文類再細分嘅細類。每個文類通常都會有幾個子文類。兩個同一個文類嘅故仔可以係唔同子文類。

## 大眾文類

故仔同敘事體可以按好多唔同準則分做多個文類。大眾文學一般會按偏好嘅橋段分做科幻（故仔內容有想像出嚟嘅先進科技）、奇幻（故仔內容有魔法等超自然力量）以及恐怖（故仔重視令讀者覺得驚）等嘅體裁；呢啲體裁有得進一步分子文類，例如科幻就有得細分做軟科幻同硬科幻兩種－前者指故仔入面先進科技完全係老作嘅，而後者就係指故仔啲先進科技真係有現實基礎、科學上準確嘅；而且一個故仔仲可以同時屬多過一個文類－例如一個故仔可能講科學家用先進嘅遺傳工程技術整恐怖怪獸，噉呢個故仔會同屬科幻同恐怖兩個文類。

每個文類喺「能夠引起邊啲人共鳴」上都有差異。所以靠作同賣故仔嚟搵食嘅人－例如作家、編劇同出版商等－喺整好一個故仔之後，會講明個故仔屬於邊個（或者邊幾個）文類，而呢樣嘢會影響例如一本小說喺書店擺邊個書架或者喺網購網站擺邊個類別呀噉，方便讀者按文類搵自己比較有可能會鍾意嘅作品。故仔可以先分成虛構故仔同非虛構故仔，然後再分成各種文類。

喺廿一世紀初，最大（銷售量最高）嘅文類有以下呢啲：
### 科幻

科幻（簡稱 SF）係最重要嘅虛構故仔文類之一。廿一世紀初敘事學學界對科幻嘅定義未有一致共識，不過一般嚟講，科幻故仔背景設定會設於未來嘅世界，會有一啲（由作品出嘅年代嘅角度睇）極先進嘅科技；喺主題上，好多時都會集中於一啲當代有關科學同科技嘅哲學問題；常用嘅橋段包括咗似人嘅人工智能同埋係機械人呀噉。

科幻有得細分做多個子文類。其中一個常見分法係按真實度分做軟科幻同硬科幻兩種：
*軟科幻指故仔入面嗰啲先進科技完全係老作嘅，根本冇現實基礎可言，而且好多時故仔內容科學上唔準確（例如連物理法則都搞唔清），出名作品有《星空奇遇記》同《星球大戰》等－呢啲作品有太空飛行等嘅主題，但喺科學上並唔準確，而且含有超自然成份；
*硬科幻啱啱相反，指個故仔入面嗰啲先進科技真係有現實基礎，甚至乎直頭係當代科學界正喺度研究緊嘅嘢嚟嘅，而且故仔內容盡可能做到合乎當代嘅科學，出名作品有《攻殼機動隊》（Ghost in the Shell）－呢個作品當中出現嘅先進科技真係當代重視嘅技術，而且主題仲涉及對當代科學問題嘅思考。
*軍事科幻
*數碼鬅客

### 奇幻

奇幻（fantasy）係另一個重要嘅虛構故仔文類，成日俾人攞嚟同科幻對比。喺背景上，奇幻故仔設喺虛構世界，會有一啲現實世界冇嘅超自然力量或者同現實世界唔同嘅物理法則（例如係魔法嘅存在）；喺角色上，奇幻故仔往往會涉及一啲神話同民間傳說當中嘅生物，包括高扁、精靈、以及龍等，甚至乎係作者自己想像出嚟嘅生物。奇幻故仔零舍睇重世界創建－喺作奇幻故仔嗰陣，作者往往會好俾心機建構佢哋心目中嘅魔幻世界，例如《魔戒》嘅作者就認真到為自己諗出嚟嘅魔幻世界整咗地圖，描述佢個世界係點嘅（而且佢唔係唯一一個噉做嘅奇幻作家），仲要度埋呢個魔幻世界嘅物理法則同現實世界有乜分別，以及「個世界嘅魔法點用」（要令讀者覺得個故仔有理可循）等嘅問題。

奇幻文學係一個大類，底下仲有好多子文類。其中一個將奇幻分類嘅做法係按「個虛構世界有幾虛構」分做古典奇幻同當代奇幻）等嘅類別：
*古典奇幻背景設於高度虛構嘅世界，個故仔世界有獨立於現實世界嘅物理法則（但自身喺物理上內在一致）同地點；古典奇幻嘅出名作品有《魔戒》同由佐治·R·R·馬田作嘅《冰與火之歌》，以冰與火之歌為例，冰與火之歌舞台主要設於**維斯特絡**呢個虛構嘅大陸（作者有為維斯特絡畫咗多幅地圖），喺呢個特殊嘅奇幻世界當中，一個季節閒閒地可以維持成幾年咁耐嘅時間，而個故仔開始嗰陣啱啱係維持咗近乎十年嘅夏天就嚟結束（同現實唔一樣嘅物理法則），維斯特絡以北嘅地方長年積雪（特色地點），而且有某啲得人驚嘅類人生物喺嗰度，等緊冬天來臨嘅機會侵略維斯特絡（衝突）。
*當代奇幻背景都係設於虛構嘅世界（定義上屬奇幻），但個虛構世界同作者身處嘅世界好相似，除咗可能有魔法之外，基本上同現實世界冇乜大分別，而且故仔會出現現實世界嘅地點；當代奇幻出名嘅作品有《哈利波特》－哈利波特背景設於一個虛構版本嘅廿世紀尾英國，呢個英國同現實嘅英國冇乜大分別（而且故仔仲有提及現實英國嘅地點），但就係有魔法同魔法生物嘅存在。
*歷史奇幻
*黑暗奇幻
*都市奇幻
*異世界（）

### 愛情

愛情係另一個有影響力嘅虛構故仔文類。定義係故仔內容集中於講人之間嘅浪漫關係。喺角色設定上，愛情故仔基本上實會有兩個主角，通常（但唔一定）係一男一女；背景設定視乎子文類而定－當代愛情故仔設喺作者身處嘅世界，奇幻愛情講嘅故仔係設喺奇幻世界入面嘅浪漫關係，而科幻愛情講嘅故仔就設喺未來世界嘅浪漫關係，主題好多時涉及科技點影響人嘅浪漫關係... 等等；响情節上，愛情故仔通常集中於兩個主角點樣克服佢哋喺段關係當中遇上嘅難關（例如係父母反對），最後有情人終成眷屬。
*當代愛情故仔係指背景設於作者身處嘅時代嘅愛情故仔，係愛情故子當中最大嗰類，出名嘅作品有 1813 年出嘅《傲慢與偏見》－呢個作品圍繞英國鄉紳貴族嘅成長同感情問題（作者身處嘅時代），故仔講男女主角分別性格上有缺點－男主角為人高傲、女主角容易對人評頭品足同產生偏見（角色以及衝突嘅可能性），但及後同對方相處之後，學識克服自己嘅缺點，最後成婚。《傲慢與偏見》呢份作品有陣時因為設喺 19 世紀早期而俾人分類做古代愛情故仔，但原則上，因為個故仔設於作者身處嘅時代，所以算係當代愛情故仔。
*超自然愛情故仔係指故仔當中涉及超自然元素嘅愛情故仔，出名作品有《吸血新世紀系列》，吸血新世紀故仔講一個十零歲嘅人類後生女愛上咗一個成 104 歲嘅吸血鬼，呢隻吸血鬼屬一個飲動物血唔飲人血嘅吸血鬼家族，及後有第個吸血鬼家族嘅成員嘗試傷害女主角（衝突）。呢個故仔屬愛情故仔，因為情節集中於男女主角嘅戀愛關係，同時又涉及咗吸血鬼呢個超自然元素。
*愛情故仔係古典嘅芭蕾舞劇當中最常見嘅故仔類型。好似係舉世聞名嘅《天鵝湖》噉，天鵝湖取材自俄羅斯嘅民間故事，唔同版本嘅天鵝湖喺幕嘅鋪排、編舞同埋某啲情節等各方面有所唔同，但共通點係故仔上會跟返個大方向：多數版本嘅天鵝湖有三至四幕，第一幕講王子開舞會慶祝生日，俾母后催佢結婚，王子因為噉覺得唔開心，跟住決定同佢朋友去湖邊打獵散心；第二幕就講王子去到湖邊，差啲想搵箭射隻天鵝嗰陣，見到嗰隻天鵝變咗做個公主，得知公主受邪惡魔法師詛咒，變咗做天鵝，喺某啲時間先可以化做人身，兩個人然後仲鍾意咗對方；喺跟住落嚟嗰一到兩幕當中，邪惡魔法師會嘗試阻礙兩人嘅戀情。最後結局視乎版本而定－有啲版本大團圓結局，講王子同公主最後合力打低邪惡魔法師解開詛咒，又有啲版本係悲劇收場，講公主俾邪惡魔法師捉走變唔返做人。成齣芭蕾舞劇個故仔重點都係在於王子同公主之間嘅戀情。

### 犯罪
犯罪
* 偵探

### 推理
推理
* 日常推理（）
* 偵探

### 恐怖
恐怖
* 心理恐怖
* 宇宙恐怖

### 冒險
冒險

### 推想型
推想型
* 怪奇

## 睇埋
*橋段
*怪奇故仔

## 引述
康樂棋 (撞擊)

**康樂棋**係一種技巧性嘅撞擊遊戲，用支杆篤隻攻擊棋將對方嘅棋打入四個角嘅竉度，玩法有啲似桌球。

## 康樂棋枱

康樂棋枱係正方形嘅，四邊有一寸高嘅木框圍住，枱嘅四個角分別有四個圓竉。喺每個竉旁邊各有一個白圈作為發球區，發球區之間亦有四條直線連住，形成正方形。康樂棋枱嘅設計上係可以調校高度嘅。

## 遊戲比賽規則
*康樂棋包括有紅色棋同黑色棋各16隻，雙方並分別有1隻棋用嚟攻擊。
*開始嗰陣，雙方嘅16隻棋都要貼住各自嘅圍欄平放，14隻喺中間，兩隻喺角度。
*參加者先將自己隻攻擊棋打向中心嘅白圈度，最近白圈嗰個開始打先。
*參加者要用自己隻攻擊棋放喺兩邊其中一個發球區內，並將對方嘅棋打落竉度為目標。
*兩個參加者輪流攻擊對方，最先將對手嘅棋打曬入去竉度嗰個就為之贏。
*將對方顏色嘅棋射咗入竉度，可以獲得額外多一次射棋機會，無論一次入咗幾多隻棋，都只有一次獎勵機會。
*如果自己隻攻擊棋跌咗入竉度或飛咗出枱之外，需要罰停一次。不過如果先將對方嘅棋射咗入竉度，就唔需要罰停，亦冇得獎勵打多一次。

### 小回
「小回」係指打嗰陣將對方嘅棋飛咗出康樂棋枱之外。呢個時候，嗰隻棋要放喺枱中間嘅白圈度，對方只可以用反彈嘅方式間接噉打，唔可以直接用攻擊棋打擊。如果白圈裏面有其他並唔係「小回」嘅棋，就將「小回」嘅棋疊喺圈嘅中心。「小回」嘅棋要打咗出圈之外先會變返一般嘅棋。

### 大回
「大回」係指對方嘅棋落咗喺自己棋嘅界裏面或界上面。「大回」嘅棋係需要對方用反彈嘅方式間接噉打走，唔可以直接打擊。

### 廢子
「廢子」係指自己隻攻擊棋未先掂到木框或者對方嘅棋而先直接掂到自己啲棋，嗰隻棋就會係廢子送畀對方，要放入竉度，但係如果攻擊棋先撞向木框再擊中嘅話，就唔需要做「廢子」。

## 出面網頁
*【康樂棋遊戲玩法】比賽規則, 術語 | 打法及技巧教學
康樂棋 (棋盤)

**康樂棋**係一種棋類遊戲，可以兩個至四個人玩。康樂棋嘅棋盤共有一百格，會印有一個遊樂場，遊樂場嘅細路都喺度玩緊唔同類型嘅康樂活動，例如打羽毛球、瀡滑梯、田徑、摩天輪、旋轉木馬等。呢隻棋嘅規則同蛇梯棋有啲似，可以話係蛇梯棋嘅本地化版本。

## 玩法
玩家每個人先揀一隻屬於自己顏色嘅棋，輪流擲骰決定前進幾多步，如果去到嗰格有指示，就要根據格上嘅指示去做，例如「前進到某一格」、「後退到某一格」、「暫停一次」等。；如果去到終點重有點數剩，就要褪返後剩返嘅點數；最快去到終點嘅玩家就贏 。

## 參考
軟科幻

**軟科幻**（）係科幻下嘅一個文類，指唔重視「科學上要準確」嘅科幻作品。

## 定位

喺一個軟科幻故仔當中，故仔入面嗰啲先進科技完全係老作嘅，根本冇現實基礎可言，而且好多時故仔內容科學上唔準確，例如連好基礎嘅物理法則都搞唔清。呢啲作品普遍有以下呢啲噉嘅特徵：
*架太空船冇人工重力機制，但啲船員依然可以好似有重力噉喺地板上面行；
*喺太空當中發生爆炸會有聲（太空近乎真空，而聲呢種波動係要有空氣或者水等嘅物質做介質粒子先可以傳遞到嘅）；
*太空船一熄咗引擎就停低（太空冇空氣阻力，根據牛頓第二定律，一嚿太空當中嘅物體就算冇再受向前嘅力都會繼續以恆定速度向前飛）；
... 等等。呢啲作品喺科學上準確度明顯比較低，所以屬於軟科幻。

《星空奇遇記》同《星球大戰》等廿世紀嘅太空歌劇名作都傾向屬於軟科幻作品：太空歌劇泛指故仔大多數時間都設於太空當中嘅故仔，呢類故仔通常主要係講一班角色坐住架太空船喺太空周圍冒險（好多時仲會對地球隻字不提）；呢類作品通常重視戲劇性，所以對科學準確性嘅重視度往往會低啲。

## 橋段
*「軟」機甲：呢種機甲比較架空，接近奇幻；呢啲噉嘅機甲成日都完全唔真實—例如係好似摩天大廈咁高，仲識合體呀噉，好多時違反晒物理定律，而且就算唔違反物理定律，呢啲機甲通常不切實際，由工程學角度睇完全唔夠效率。呢啲機甲好多時都會扮演「英雄」，單獨或者少數上陣打怪獸，例子可以睇吓《新世紀福音戰士》。

## 睇埋
*硬科幻
*奇幻

## 引述
硬科幻

**硬科幻**（）係科幻下嘅一個文類，係指重視要科學上準確嘅科幻作品。

## 定位

喺一個硬科幻故仔當中，故仔入面出現嗰啲先進科技真係有現實基礎，甚至乎直頭係當代科學界正喺度研究緊嘅嘢，而且故仔內容盡可能做到合乎當代已知嘅科學知識。

## 例子
例如想像以下呢個科幻故仔：
***背景設定**：個故仔設喺一個未來世界；喺呢個世界入面，神經科學、機械人學、同人工智能等方面嘅技術經已極之發達，人可以輕易噉用機械部件取代自己啲手腳以及身體大多數器官，甚至乎將自己嘅記憶同思緒好似電腦檔案噉複製同傳送；同時，人工智能機械人變得愈嚟愈複雜，呢啲機械人識得做各種嘅認知功能，甚至乎能夠表達情感。
***角色**：主角係一個特務，佢同佢嘅同袍為咗令自己戰鬥能力更勁而身體完全機械化咗，全身上下得個腦仲係有血有肉嘅組織；另一方面，先進嘅人工智能技術終於創造出一個極其聰明、有自我意識嘅人工智能－呢個人工智能近乎有齊嗮人類有嘅認知能力同情慾。
***情節簡介**：呢個人工智能同人一樣，自認自己係一個心靈，想要延續自己嘅存在，唔想俾人類任意操控同刪除佢（目的），於是就密謀作反，用佢嘅高超智能反過嚟操控佢接觸到嘅人類，例如用神經技術將假記憶植入周圍嘅人類嘅腦入面，等呢啲人類做佢想佢哋做嘅嘢（目的引致嘅行動）；同時，身為特務嘅主角同佢同袍俾上頭委派去調查呢個人工智能所犯嘅案－就自然同個人工智能起衝突。

呢個故仔嘅各個元素都令讀者觀眾諗起「人同機械之間條界線係乜？」、「一個個體要點先算係有心靈？」等嘅問題，而呢啲都正正係喺人工智能哲學同心靈哲學等領域上廣受關注嘅問題。呢點反映咗個作者真係想引起對科學相關議題嘅反思。

硬科幻引起讀者反思嘅能力令科幻有咗個外號，叫「諗頭嘅文學」（嚟自英文 Literature of Ideas）。

## 睇埋
*軟科幻
## 引咗
鄭孟霞

**鄭孟霞**（英語：Cheng Mang-Ha，）係出名粵劇劇作家唐滌生個老婆，亦係上海京劇名伶。

## 參考

類:祖籍上海
中華民國中央選舉委員會

**中央選舉委員會**（簡稱**中選會**）係主管中華民國全國選舉行政事務嘅中央二級行政機關，法制上係受上級行政院監督嘅獨立機關。現任主委係前雲林縣縣長李進勇。

過去嘅地方選舉委員會組織架構有臺北市選委會、高雄市選委會、臺灣省選委會、福建省選委會同埋各縣市選委會；而家地方選舉委員會有6個直轄市選委會同16個縣市選委會，各地方選委會主委通常由各地方直轄市長、縣市長、副直轄市長、副縣市長、直轄市秘書長或縣市秘書長兼任；例如臺北市由副市長兼任臺北市選委會主任委員，臺南市由秘書長兼任臺南市選委會主任委員，花蓮縣由縣長兼任花蓮縣選委會主任委員。
魏志豪

**魏志豪**（，），係香港公民黨員，東區區議會康怡選區前任議員。

魏志豪喺香港中文大學計算機科學系畢業，之後幫過蘋果公司打工。魏志豪喺2019年加入公民黨，做康怡花園地區工作，同年參選區議會選舉康怡選區，結果攞到4127票，成功喺黨友梁穎敏手上接棒，當選區議員，2021年7月9號，佢同黨友梁兆新、黎志強齊齊劈炮，唔再做區議員。

## 參考來源

類:前香港公民黨員
張振傑

**張振傑**（，），係香港土木工程師，東區區議會興東選區前任議員。

張振傑喺香港科技大學土木及結構工程學士同香港浸會大學公共行政及管理碩士畢業。2016年香港選舉委員會界別分組選舉入面，佢當選選舉委員會工程界委員。

2019年區議會選舉入面，佢當選東區區議會興東選區議員，打低在位兩屆嘅工聯會許林慶，但喺2021年7月7號宣布劈炮唔撈。
彭卓棋

**彭卓棋**（，），中韓混血兒，係香港南區區議會赤柱石澳區嘅前任區議員，同時係一個創業家；細佬彭家浩係區議員。

## 生平
彭卓棋喺香港出世，2012年喺香港大學讀社會科學，主修政治公共行政系。

喺2015年，佢成立咗公司，開始咗佢嘅創業之路，業務嘅範圍包括有市場推廣、網絡行銷等等。

喺2016年，佢創立咗香港青年創業聯盟，去支援後生仔創業。

## 政治生涯
佢喺14歲開始投身社會運動。2009年受黃毓民影響加入咗社民連，參加過反高鐵示威同埋五區公投。2011年，佢同黃毓民退出咗社民連，同年成為普羅政治學苑第一屆嘅畢業生。喺2012年，佢去咗讀香港大學，之後成為黃毓民喺立法會嘅議員助理，負責做政策研究，亦都有幫過手處理司法覆核嘅案件。同年，佢都有參加反國教活動。

喺2014年，佢參加過雨傘運動。同年，佢參加咗香港大學學生會選舉。當期時佢嘅候選內閣Smarties成員葉璐珊因為有共青團嘅身份，所以候選內閣嘅政治立場受到質疑，最終亦因為噉而落選。之後彭卓棋發表聲明話「喺組閣期間，時間有限，只能夠透過朋友介紹人加入，喺校園電視報出『紅底』參選人嘅一日前，我並唔知道葉璐珊嘅背景，能夠組莊出選已經好難得。之後葉璐珊被各界質疑佢嘅背景，佢要求內閣必須誠實面對所有嘅指控，葉璐珊一直將佢所知、所見同所聽毫無保留咁向各位分享，儘管本人知道佢嘅做法對依個內閣嘅選情極為不利。」 彭卓棋之後喺蘋果日報澄清相關嘅指控。

2018年1月，旺角嘅健身中心TF GYM突然間執笠，身為會員之一嘅彭卓棋發起咗「TF苦主聯盟」，搵咗超過400個苦主。要求健身中心賠錢同埋還返儲物櫃嘅個人物品。彭卓棋希望健身中心嘅負責人去解釋事件，並叫警方徹查事件。彭卓棋話，健身中心喺停業前大力促銷招收新嘅會員，聯盟已經將資料交咗畀警方調查。之後喺1月21號，彭卓棋舉行記者招待會交代進展。

2019年，彭卓棋加入南區民生關注組成為咗赤柱及石澳嘅社區幹事。到年中，香港嘅反送中示威浪潮一路持續，佢都有積極參與社會運動，並且參選赤柱及石澳區議會選舉，獲得民主派嘅推薦硬撼建制派。最終佢以2,680票擊敗咗得2,592票嘅陳李佩英當選。

2020年3月，大眾書局突然間執笠，彭卓棋同埋李傲然、巫堃泰幾個區議員去咗跟進大眾書局嘅執笠問題，幫有需要嘅員工過渡。

2021年，佢同細佬彭家浩一齊參與2021年香港區議員宣誓，結果佢宣誓無效，即時冇咗區議員議席。

佢之後做咗基本法學生中心會長，從此「棄黃投藍」，成為親政府派一員。

## 攷

## 出面網頁
* 

類:前社會民主連線黨員
高扁

**高扁**（；），又叫做**妖精**（），普通話音譯**哥布林**，係西歐一種傳說生物，喺廿世紀起嘅奇幻作品當中都成日出現，佢哋嘅形象通常係光頭、細粒又鍾意整古做怪，有可能識得用魔法。

## 古代傳說

喺廿世紀前，高扁常見於英格蘭、蘇格蘭同愛爾蘭等地嘅民間傳說。當中英文係喺 14 世紀（中世紀後期）嗰陣有咗 **goblin** 呢隻字嘅。

據講喺呢段時期，高扁嘅形象有啲似仙子（）：民間傳說通常將高扁描述成「鍾意惡作劇，有陣時會有惡意想害人」；根據呢啲傳說，高扁有陣時會寄居喺人類屋企，得閒嗰陣仲可能會（例如）敲打廚房裏面啲廚具製造噪音、或者喺屋主瞓覺嗰時郁啲傢俬呀噉－總括嚟講就係做好多小動作，為屋主帶嚟麻煩；部份嘅傳說會畀父母攞嚟教細路－呢啲傳說會話「高扁專門整蠱曳嘅細路，但會送禮物畀乖同聽話嘅細路」。

### 紅帽精

出嗮名鍾意殺人嘅紅帽精（）有陣時會畀人當係高扁嘅一種。

相傳紅帽精係種極危險嘅仙子或者高扁：根據傳說，紅帽精會喺英蘇邊界嗰頭啲城堡度活動，畀人描述為得人驚嘅怪獸－據講紅帽精啲牙好長、手指又幼又尖、對眼好大而且火紅噉色、頭上戴住頂紅色嘅帽；紅帽精頂帽之所以紅色係有原因嘅－據講，一隻紅帽精對任何闖入佢嘅地頭嘅人類都係一律殺無赦，殺完人就會將自己頂帽浸喺受害人嘅血度，令頂帽愈嚟愈紅，紅帽精體形唔高大但好捱得打，無論人類點樣用拳腳或者武器毆一隻紅帽精，佢都唔會受傷，而對付佢哋嘅唯一方法據講係用十字架等嘅神聖物品，用呢啲神聖物品嘅神力消滅充滿邪力嘅紅帽精。

## 現代奇幻

自從廿世紀起，高扁就成日出現喺奇幻故仔當中。喺呢啲作品當中，高扁嘅形象同古時嘅（非紅帽精）高扁好相似－高扁通常畀呢啲作品描繪成身材細粒（成年高扁身高通常似得幾歲嘅人類細路）、尖耳、光頭又醜樣、詭計多端、而且成日惡作劇或者偷嘢；佢哋有可能但唔一定識用魔法。

《魔戒》、《龍與地下城》、《魔法風雲會》同埋《哈利波特》等大受歡迎嘅廿世紀奇幻作品都有提到高扁，唔同作品都各自對高扁嘅形象作出創新－例如《哈利波特》將高扁族描繪成「有文明、聰明、仲識營運魔法銀行」，而《魔法風雲會》就將高扁族描繪成「有些少智能、有可能識魔法、但傻吓傻吓成日做埋嗮啲蠢事」噉嘅樣。

### 出名作品

以下呢啲奇幻作品都有提到高扁：
*《魔戒》
*《龍與地下城》
*《魔法風雲會》
*《RuneScape》
*《哈利波特》
*《魔獸世界》
*《OVERLORD》
... 呀噉。

## 睇埋
*奇幻
*精靈
*矮人
*Boogeyman

## 文獻

* Froud, Brian (1996). *The Goblin Companion*. Atlanta: Turner.

## 引咗

## 拎

* Goblin，不列顛百科全書講高扁相關傳說。
* 我哋啲 goblin 唔同㗎，電視橋段網呢頁講高扁橋段。
精靈

**精靈**（，或者借英文叫；，眾數係 ）係源自日耳曼人民俗嘅傳說生物。原先嘅精靈形象最大特徵係惡作劇同埋難預測，據講佢哋會向人同牲畜落咒令佢哋患病，又會拐帶細路留低調換兒。而响現代，精靈就成為咗奇幻作品常用嘅橋段，譬如《魔戒》入便嘅精靈形象就廣為人知。

原則上，中文**精靈**一詞有啲籠統，不時會用嚟指埋仙子等嘅超自然生物，呢度用**精靈**一詞專門對應 **elf** 所指嘅生物。

## 古代形象

有傳說講，精靈會趁人瞓覺嗰時坐落人嘅心口度，令畀佢坐嘅人發惡夢－例如德文入面就有隻古字 **Alpdrücken** 指惡夢，而隻字字面解係 **Alp**（精靈）**Druck**（壓力）噉嘅意思。

## 現代影像

廿世紀嘅虛構作品將精靈嘅形象大幅美化咗－廿世紀嘅精靈形象同中世紀嘅好唔同，廿世紀嘅精靈通常係長耳、身體修長、愛好大自然同埋異常咁長命（啲故仔仲好興講人同精靈相戀，但因為精靈壽命長過人好多，所以段戀情多數悲劇收場），而且好多時直頭會散發住貴族噉嘅氣質。

## 睇埋
*黑暗精靈
*高扁

## 註釋

## 引述

## 拎
敘事元素

**敘事元素**（）係指一個故仔嘅組成部份，包括角色同背景設定呀噉。

## 角色

一個角色（character）係故仔入面一個具有能力作出行動同決策嘅個體。

一個角色可以係一個人類，又或者第啲有智能嘅非人類個體，「有智能非人類個體」嘅例子有常見於科幻故仔嘅有智慧機械人以及常見於奇幻故仔嘅高扁同精靈等類人生物。角色仲可以按重要性分做主角（成個故仔最重要嗰個角色，個故仔大部份時間都係由主角嘅觀點睇嘢嘅）、配角（有一定重要性，但冇主角咁重要嘅角色）同埋對立角色（同主角起衝突嘅角色，好多時但唔一定係一個奸角）等多個類別。

## 背景設定

背景設定（setting）指個故仔發生嘅時間同地點。

背景設定可以係真實嘅，但又可以係虛構嘅：有好多故仔都係設喺貼近現實嘅世界，例如非虛構故仔就實會係噉；但又有好多故仔設喺架空世界，而架空世界係某啲文類嘅重點，例如哈利波特係一個相當出名嘅奇幻故仔，背景設定係一個架空版本嘅廿世紀尾英國－基本上似廿世紀尾嘅英國，但就係一個有魔法嘅世界。背景設定喺一個故仔當中扮演咗重要嘅作用：背景設定幫讀者觀眾理解個故仔所發生嘅時空嘅物理性質、自然環境、社會文化、個世界嘅歷史以及有啲乜重要地點呀噉，間接為「每個角色可以採取乜行動」設立一啲界限，例：喺一個設定咗為冇魔法嘅故仔世界當中，作者唔可以講主角用魔法解決困難。

## 情節

情節（plot）係指個故仔所包含嘅連串性事件，一件事件會引致下一件（so...），最後帶到去高潮（climax）同結局（ending），而每段情節係要有返咁上下重要嘅，段段都會對打後發生嘅事產生具體影響：喺一開始嗰陣，讀者觀眾理應要對角色同背景設定有基本理解（如果佢哋睇完第一個章節之後仲未有噉嘅理解，好多時表示作者作得唔好）；每一件事件都會涉及啲角色（喺背景設定嘅限制下）作出一啲決策同行動，一件事件會引致跟住嘅事件發生，而角色同背景都可以因為重大嘅事件而起變化；例：一場決定生死嘅戰鬥令主角身心受創，而佢所受嘅創傷會係佢角色發展嘅一部份，亦會影響佢打後嘅決策同行動；黑魔王佛地魔嘅復活令魔法世界嘅人提高警戒，而啲人提高警戒會影響霍格華茲魔法學校嘅佈置同氣氛（啲人緊張咗、保安多咗等等）。

一個故仔嘅情節可以好簡單，但又可以好複雜。

## 睇埋
*故仔
*敘事技巧

## 攷
背景設定

**背景設定**（）喺敘事學上係指一個故仔所發生嘅時間同地點，係故仔嘅基本組成元素之一。背景設定可以係真實嘅，但又可以係虛構嘅：有好多故仔都係設喺貼近現實嘅世界，但又有好多故仔設喺架空世界當中。例如：
*哈利波特係一個相當出名嘅奇幻故仔，背景設定係一個架空版本嘅廿世紀尾英國（基本上似廿世紀尾嘅英國，但就係一個有魔法嘅世界）－係一個局部架空嘅背景設定；又例如
*奇幻故仔冰與火之歌，冰與火之歌舞台主要設於**維斯特絡**（Westeros）呢個虛構嘅大陸（作者有為維斯特絡畫咗多幅地圖），喺呢個特殊嘅世界當中，一個季節閒閒地可以維持成幾年噉耐嘅時間，而個故仔開始嗰陣啱啱係維持咗近乎十年嘅夏天就嚟結束，維斯特絡以北嘅地方長年積雪，而且有某啲得人驚嘅類人生物喺嗰度，等緊冬天來臨嘅機會侵略維斯特絡。

架空世界係某啲文類嘅重點，例如哈利波特係一個相當出名嘅奇幻故仔，背景設定係一個架空版本嘅廿世紀尾英國（基本上似廿世紀尾嘅英國，但就係一個有魔法嘅世界）。背景設定喺一個故仔當中扮演咗重要嘅作用：背景設定幫讀者觀眾理解個故仔所發生嘅時空嘅物理性質、自然環境、社會文化、個世界嘅歷史、以及有啲乜重要地點呀噉，間接為「每個角色可以採取乜行動」設下一啲界限，例：喺一個設定咗為冇魔法嘅故仔世界當中，作者唔可以講個主角用咒語解決困難；而且背景設定仲要同角色等其他敘事元素互動－角色行動所引致嘅大事可能會影響背景設定（例如主角同邪惡大魔王之間嘅大戰會對故仔世界造成破壞），而背景設定又會影響角色（例如故仔世界嘅文化影響主角嘅成長，所以會形塑佢哋嘅性格）。

喺某啲故事表現手法，例如喺日本動畫，角色同虛構嘅機械亦講設定，分別叫**人物設定**（）同**機械設定**；設定嘅除咗角色嘅生平背景、機械嘅運作原理等等概念上嘅嘢之外，實際要表現出嚟嘅嘢（例如角色嘅樣、機械點郁等等）都要設定埋。

## 基本要素
背景設定有以下嘅組成元素：
*地點（「呢個故仔發生喺英國」）；
*時期（「呢個故仔發生喺維多利亞時代嘅英國」）；同埋
*同情節主要部份有關嘅背景衝突（「呢個故仔發生喺維多利亞時代嘅英國，英國同俄羅斯帝國嘅關係日益緊張」）。

## 世界創建

喺敘事學上，世界創建（worldbuilding）指透過故仔描繪一個虛擬世界嘅過程，喺科幻同奇幻等興將角色置身喺架空世界嘅文學體裁當中零舍重要。作故仔嘅人要思考個故仔嘅世界嘅物理法則係點（等個故仔雖然有魔法呢啲超自然元素，但依然有理可循）、自然環境係點（奇幻故仔嘅作者好多時仲會幫自己個架空世界畫地圖，例子有魔戒）、社會文化係點（例：同現實世界比起嚟，有冇乜唔尋常嘅傳統習俗或者價值觀）、歷史（例：「500 年前，高扁族同精靈族曾經打過一場大仗，雙方死傷慘重，從此兩族誓不兩立，到咗今日都仲係噉」）、以及有乜特色地點（例：霍格華茲魔法學校係一間歷史悠久嘅魔法學校，係哈利仔要去返學嘅地方）。喺做完世界創建之後，作者仲要諗計有技巧噉將呢啲資訊傳達俾讀者知（而唔係直接講），透過角色嘅言行同背景事物等向讀者透露個故仔世界發生過嘅事（例：哈利波特嘅多位配角一講到佛地魔就聞之色變，佢哋嘅恐懼情緒令讀者知道，佛地魔呢個角色同哈利波特世界一啲好得人驚嘅歷史有關）。

## 睇埋
*敘事元素
*角色
*情節
*虛構世界

## 引咗

## 拎
* Settings. *TV Tropes*.
竹料站

**竹料站**可以係：
*竹料站 (地鐵)：廣州地鐵14號綫嘅車站。
*竹料站 (高鐵)：新白廣城際軌道交通起緊嘅車站。
文學主題

喺敘事學上，**主題**（，）係指喺一個故仔嘅唔同元素當中都存在嘅一啲諗頭。

## 概論
想像一個噉嘅科幻故仔：
*背景設定：個故仔設喺一個未來世界；喺呢個世界入面，神經科學、機械人學、同人工智能等方面嘅技術經已極之發達，人可以輕易噉用機械部件取代自己啲手手腳腳以及身體大多數嘅器官，甚至乎將自己嘅記憶同思緒好似電腦檔案噉複製同傳送；同時，人工智能機械人變得愈嚟愈複雜，呢啲機械人識得做各種嘅認知功能，甚至乎能夠表達情感。
*角色：主角係一個特務，佢同佢嘅同袍為咗令自己戰鬥能力更勁而身體完全機械化咗，全身上下得個腦仲係有血有肉嘅組織；另一方面，先進嘅人工智能技術終於創造出一個極其聰明、有自我意識嘅人工智能－呢個人工智能近乎有齊嗮人類有嘅認知能力同情慾。
*情節：呢個人工智能同人一樣，自認自己係一個心靈，想要延續自己嘅存在，唔想俾人類任意操控同刪除佢（目的），於是就密謀作反，用佢嘅高超智能反過嚟操控佢接觸到嘅人類，例如用神經技術將假記憶植入周圍嘅人類嘅腦入面，等呢啲人類做佢想佢哋做嘅嘢（目的引致嘅行動）；同時，身為特務嘅主角同佢同袍俾上頭委派去調查呢個人工智能所犯嘅案－就自然同個人工智能起衝突。
呢個故仔嘅各個元素都令讀者觀眾諗起「人同機械之間條界線係乜？」、「一個個體要點先算係有心靈？」等嘅問題，而呢啲都係喺人工智能哲學同心靈哲學上廣受關注嘅問題－於是個故仔就有咗個主題。敘事學上一般認為，發人深省嘅主題能夠令一個故仔更加有趣。

## 睇埋
*橋段

## 睇埋
具荷拉

**具荷拉**（），藝名**荷拉**，係南韓女歌手同演員，前組合Kara成員。2019年11月24號，具荷拉被發現死喺江南區清潭洞屋企，懷疑因爲抑鬱症自殺死，終年28歲。

## 攷

## 出面網頁
721 (搞清楚)

**[[721]]**係個自然數，亦可以係：
* 721年
* 7月21號
* 元朗襲擊事件，2019年7月21號喺香港元朗站發生嘅襲擊
高以翔

**高以翔**（，），原名**曹志翔**，係加拿大籍華裔藝人，台灣出世，2006年出道。

2019年11月27號，佢喺浙江寧波拍緊浙江衛視真人騷節目《追我吧》嗰陣心臟病發死咗，終年35歲。

## 生平
### 家庭與个人生活
高以翔1984年9月22號喺台北出世，小學移民加拿大，喺溫哥華讀書。太爺曹振聲曾經係總翻譯。爺爺係臺北市迪化街附近嘅地主。阿爸曹道成曾經做過米芝蓮台灣代理商總經理。阿媽陳細珍係馬來西亞華僑，曾經喺1970年贏得檳城選美活動。高以翔係三兄弟最細嗰個，大哥曹志傑，二哥高宇橋（曹志凱）亦喺演藝圈發展。

### 演藝生涯
2005年，高以翔返台灣後因為出席好多時尚派對、電視節目，受媒體、雜誌注目，連同丁春誠、陳紹誠、藍鈞天四人被封為「真人版嘅F4」，一般稱為「時尚F4」。四人同係嘉裕西服2008秋冬季產品拍攝目錄並走秀，並於2009年4月推出四人的第一本書《遇見時尚F4》。

2006年，高以翔喺偶像剧《爱情魔法师》中客串演出，同年喺《天堂来的孩子》、《恋爱女王》、《超级拍档》等多部电视剧扮演配角；2008年，高以翔轉往中國大陸發展，同周迅、张雨绮、桂纶镁合作电影《女人不坏》。2010年，佢同陈庭妮合作主演偶像剧《我的排队情人》，饰演男主角白谦睿，係第一部擔任主角嘅作品。同年高以翔獲中國大陸版《時尚先生》評選為「年度港台風尚男藝人」。

2011年，高以翔擔任LV全球2011春夏形象廣告要角之一，成為LV形象廣告中，第一個任用嘅亞洲模特兒。2012年，佢开始把事业重心转向大陆，参演《华丽一族》、《勝女的代價》等电视剧；同年与焦俊艳合作爱情偶像剧《遇见王沥川》，讲述瑞士华裔建筑师王沥川同雲南小镇大学生谢小秋分分合合嘅爱情故事，凭借劇中嘅帥氣優質暖男形象，高以翔人氣剧增，獲網民封为「國民老公」。

2013年，高以翔同黄渤、林志玲、秦海璐合作爱情片《101次求婚》，并进军好莱坞客串出演电影《天使聖物：骸骨之城》；首次主演网络剧《钱多多炼爱记》，饰演高富帅许飞。2016年，佢主演爱情电影《最萌身高差》，并喺林更新、林允儿主演嘅古装爱情剧《武神赵子龙》中客串出演吕布一角；2017年又同王丽坤、王传君搭档主演爱情喜剧電影《情遇曼哈顿》，同埋客串斯蒂芬·马布里嘅动作电影《我是马布里》。

2018年，高以翔同王力宏、宋茜合作古装玄幻电影《古劍奇譚之流月昭明》，饰演男二号夏夷则。2019年8月，他跟鹿晗、舒淇合作拍攝科幻片《上海堡垒》，饰演火炮司令杨建南；10月同宣璐合演爱情偶像剧《彩虹的重力》，係其生前最后一部作品，而遗作則係同秦岚合作嘅都市职场剧《怪你过分美丽》。

高以翔曾經喺2013年至2019年，多次入選美國電影網站TC Candler嘅世界百大型男，其中最高名次喺2016年獲得第7名。

### 逝世
2019年11月27號凌晨1點30分左右，高以翔录制浙江卫视真人實境秀節目《追我吧》將近17個鐘後，喺「你追我逃」奔跑环节中突然放緩步伐，嗌一声「我不行了」后坐在路邊花台，隨後躺倒並晕倒、心臟驟停3分鐘，经现场嘅心肺复苏15分鐘后一度恢復心跳，但送至寧波市醫療中心李惠利醫院急救近3個鐘後仍宣告不治，終年35歲；醫院宣布死因為心源性猝死；稍後經紀公司發出聲明證實高以翔已經逝世，並表示「令我們震驚且悲痛萬分，至今無法接受」。

關於高以翔倒地後到有人員進行搶救之間嘅過程，存在兩個說法：

*事發當時在場粉絲：高以翔倒地後，浙江衛視工作人員起初以為係節目效果，而冇即時上前關心，直到過咗近16分鐘或半小時，在場藝人上前關心高以翔嘅情況後，先有身穿反光背心嘅醫護人員趕到現場開始搶救。
*浙江衛視：高以翔倒地當下，工作人員隨即呼叫現場待命嘅救護車，距事發位置較近嘅嘉賓都從主舞台走向高以翔；經過1分46秒，現場待命嘅寧波急救中心醫護人員就趕到並開始施救。

事發過後，中國大陸嘅真人實境秀節目遭到許多網友同曾經參與節目錄製嘅藝人紛紛在網路發文批評、質疑，其中運動、競技類節目最常傳出意外；導演兼演員徐峥喺微博發文表示「節目嘅安全防範意識都太差喇，絕對要負責任啊」；浙江衛視於當日晚間發布聲明表示「對呢意外造成冇得挽回嘅嚴重後果，深感遺憾同惋惜，並願意承擔相應責任」；高以翔嘅众多好友及演艺界人士紛紛喺社群網站发文悼念。

11月28號，其遺體送往寧波市殯儀館暫存，晚間載著遺體嘅靈車繞經事發地後，抵達杭州殯儀館進行防腐處理；高以翔的粉丝自发前往事发地悼念；中國電視藝術家協會演員工作委員會對於其意外猝逝發出聲明，稱藝人要「識得自我保護，珍愛生命，拒絕過度疲勞工作」。11月29號，高以翔生前原計劃喺毛加恩婚禮上擔任伴郎；高以翔嘅粉絲向浙江卫视同《追我吧》節目組提出「六大訴求」。11月30號，中国中央电视台喺《新聞周刊》節目上，以〈高以翔：生命的警示〉為題指出「喺黃金4分鐘內冇專業醫護人員同急救設備，救護車都因為路障而唔能夠第一時間到位，可能就算有咗呢啲都挽回唔到生命，但至少可以保住更多生存嘅機會」。12月2號，其遺體從上海運返台灣。12月15號，舉辦告別式；其長眠地係喺新北市金山區嘅金寶山墓園日光苑。

2020年2月10號，高以翔出現喺第92届奥斯卡金像奖向已逝影人致敬橋段，並出現在9月26號第55屆金鐘獎同11月21號第57屆金馬獎追思已故影人橋段。

## 參考資料
古典奇幻

**古典奇幻**（）係奇幻文學嘅一個子文類，個故仔背景設於高度虛構嘅世界，個故仔世界具有獨立於現實世界嘅物理法則（但自身嘅物理法則有一致性）同地點。出名作品有魔戒（Lord of the Rings）同冰與火之歌（A Song of Ice and Fire）。
當代奇幻

**當代奇幻**（**contemporary fantasy**）係奇幻文學下嘅一個子文類。一個當代奇幻故仔嘅背景都係設於虛構嘅世界（定義上屬奇幻），但個虛構世界同作者身處嘅世界好相似，除咗可能有魔法之外，基本上同現實世界冇乜大分別，而且故仔會出現現實世界嘅地點；當代奇幻出名嘅作品有哈利波特（Harry Potter）－哈利波特背景設於一個虛構版本嘅廿世紀尾英國，呢個英國同現實嘅英國冇乜大分別（而且故仔仲有提及現實英國嘅地點），但就係有魔法同魔法生物嘅存在。

## 攷
冰與火之歌

**冰與火之歌**（；）係由美國作家佐治·R·R·馬田（George Raymond Richard Martin）寫嘅一系列古典奇幻小說。

## 設定

## 睇埋
*奇幻
竹料站 (地鐵)

**竹料站**（；）係廣州地鐵嘅車站，2018年12月28號開通，喺白雲區良田，廣從五路近白沙村同大綱嶺之間（105國道嘅K2529+330標記位）。

## 結構
### 外觀

同其它嘅高架站一樣，竹料站外觀似高鐵嘅高架站多啲，其中2樓部份睇落似玻璃牆。但佢有個地方同琶洲嘅會展中心唔一樣嘅係，呢個站最頂冇大隻紅字印住個站名響度。

### 樓層
呢個站一共有3層樓嘅地上區域，其中地上1樓係出入口，有設備房同市政設施；地上2樓係站廳，有票務設施，客務中心同商鋪；地上3樓係月台。站內既有休息室，又有廁所，更加有母嬰室。其中休息室有4個，喺月台範圍入面，每個月台各有兩個。而廁所同母嬰室喺站廳收費區入面近東邊牆邊範圍，其中母嬰室喺廁所嘅女廁門口隔籬。
#### 打掂

#### 打橫

### 站廳
鐘落潭站嘅站廳收費區喺車站東北邊，西南邊係過街通道。收費區有好多部扶手電梯同樓梯、專用𨋢往返月台都得。

### 月台
呢個站有兩個島式月台，喺廣從五路近白沙村同大綱嶺之間嘅上空。

### 商舖同自助服務
呢個站冇商舖，但得臺自助服務。自助服務凈得部共享雨遮響度。

### 出入口

呢個站有3個出入口，分别係A、B1同B2。

## 頭尾班車信息同配線圖

## 車站歷史
### 規劃
喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅鐘落潭大鐘一帶。但2005年，新華綫嘅西段（花都汽車城⇆高增）被列入咗一部分，而廣從路段（太和⇆街口）直到2008年份規劃先至重新提出。

2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起，路線要起成「人」字樣。呢個站同位置維持唔變。雖然路線提出咗快綫嘅需求，但唔經呢個站。
### 施工

File:School Uniform for GZ80MS (L&C).jpg|2017年2月15號，車站周邊淨鋪咗橋墩，重未出現正式結構。
File:Zhuliao Station for Guangzhou Metro since Dec. 31st., 2017.jpg|2017年12月31號，車站重喺度起緊，棚架重未拆。
File:Zhuliao Station since Mar. 11th., 2018.jpg|2018年3月11號，車站重喺度起緊，不過加緊速。
File:ZukLiu Station for Guangzhou Metro since Apr. 8th., 2018.jpg|2018年4月8號，車站嘅施工範圍去到附近嘅軌道邊。
File:Zhuliao Station in Guangzhou since Sep. 4th., 2018.jpg|2018年9月4號，車站外牆已經起好嗮。
File:Zhuliao Station in Guangzhou since Nov. 15th., 2018.jpg|2018年11月15號，車站基本都起好嗮，不過有部份施工棚架重未拆嗮。
File:Zhuliao Station for Guangzhou Metro since Dec. 8th., 2018.jpg|2018年12月8號，呢個站上空開始有主綫列車調試。

*2015年8月底，車站正式喐手起。
*2016年2月28號，太和到呢個站之間嘅盾構隧道正式開挖。
*2017年4月30號，車站正式封頂。
*2018年1月26號挨晚，太和到呢個站之間嘅雙綫盾構隧道貫通嗮。
*2018年4月29號，随住最後一組軌道排喺呢個站到鐘落潭區間搞掂連接口，路線亦順利實現短軌貫通。
*2018年8月31號，太和到鐘落潭之間及呢個站嘅各兩個區間（計埋車站本身）同佢地鐵本身嘅橋樑構件預制已經順利通過工程驗收。
*2018年9月26號，呢個站正式三權移交而開始營運前調試

### 開通
2018年12月28號晏晝，由於一期主綫部份正式開通，呢個站亦正式開放。

## 利用狀況
呢個站嘅主要周邊乘客都係以附近嘅竹料、良田一帶啲村民同返放工啲廠房、工地啲職員、鐘落潭地區讀書啲學生為主。除咗上落班高峰同晚黑比較多人上落之外，其它時段都比較少人上落。

## 附近嘅建築同景區
### 學校
* 廣州大同中學
* 白雲區成龍中學

### 住宅
* 雅園新村
### 村莊
* 大綱嶺村
* 白沙村

## 註同攷

;註

;攷

## 上一站·下一站
超自然愛情小說

**超自然愛情小說**（）係指故仔涉及超自然元素嘅愛情小說，出名作品有吸血新世紀系列（Twilight）。

## 睇埋
*奇幻
蛇梯棋

**蛇梯棋**（）係一種棋類遊戲，游戲源自古印度，可以兩個至四個人玩。玩法好簡單，適合細路學習數字嘅觀念同加滅數。

## 玩法
玩家每個人先揀一隻屬於自己顏色嘅棋，輪流擲骰決定前進幾多步，如果去到嗰格係樓梯底，就可以爬上去樓梯頂嗰格；如果去到嗰格係蛇頭，就要褪返去蛇尾嗰格。如果去到終點重有點數剩，就要褪返後剩返嘅點數，最快去到終點嘅玩家就贏。

## 類似嘅棋
*康樂棋 (棋盤)

## 參考
當代愛情小說

**當代愛情小說**（）係指背景設於作者身處嘅時代嘅愛情小說。

## 睇埋

* 愛情小說
蔡育輝

**蔡育輝**（），中華民國政治人物，現任中國國民黨臺南市議員，曾任第十五屆、第十六屆原臺南縣議員、第一屆（遞補）、第二屆臺南市議員，現任第三屆臺南市議員。

## 歷次選舉
### 2002年台南縣議員第1選區選舉

### 2005年台南縣議員第1選區選舉

### 2010年第一屆台南市議員第2選區選舉

### 2014年第二屆台南市議員第2選區選舉

### 2018年第三屆臺南市議員第一選舉區（新營區、柳營區、鹽水區、後壁區、白河區、東山區）

* 應選出名額：6席 ，含婦女保障名額：1席
*選舉人數：164,551
*投票數（投票率）：
*有效票（比率）：，無效票（比率）：
同性戀愛情小說

**同性戀愛情小說**（；英文：**gay romance** / **homosexual romance**）係愛情小說下嘅一個文類，特點係故仔集中講同性戀情。同性戀愛情故仔屬愛情文學，所以主要講愛情，但可以結合埋第啲文類－有啲背景設定係置於架空世界（結合咗奇幻），有啲背景設定設於未來世界（結合咗科幻），亦都有啲置於現代世界，喺主題同用嘅橋段上可以好多樣化。

同性戀愛情故仔可以按美學設計分做多種，而美學設計好多時取決於份作品打乜市場：例如描繪男同性戀嘅故仔類型噉，就有得再細分做 yaoi（平假名：やおい）同薔薇（平假名：ばら，）兩種；Yaoi 傾向用外表陰柔嘅美少年做主角，劇情上重視純愛等合乎女人口味嘅主題，唔重視性愛描寫，主要係由異性戀女人寫俾異性戀女人睇；相比之下，薔薇傾向用陽剛－肌肉強壯、有鬍鬚等－嘅型男做主角，時常會有比較露骨嘅性愛描寫，劇情上傾向就男人嘅口味，主要由基佬寫俾基佬睇。

## 睇埋
*愛情故仔

## 攷
犯罪故仔

**犯罪虛構故仔**（），或者簡稱**犯罪故仔**（），係虛構故仔一個文類，背景設定可變（不過主流係設喺當代社會），故仔集中於罪案以及對罪案嘅調查，主角通常會係警察或者偵探等嘅人物（即係會以「解決一單罪案」為目的嘅人），情節會涉及某啲有返咁上下嚴重嘅罪案（例：謀殺）。有學者認為，人對犯罪故仔嘅興趣源於佢哋對反社會嘅人嘅又恨又好奇－好奇，所以先會想透過睇同呢啲人有關嘅故仔，知多啲有關佢哋嘅嘢。

## 公式化
犯罪故仔係一個比較公式化嘅文類：喺一個典型嘅犯罪故仔入面，作者首先會以一啲濕碎嘅嘢開頭，例如係主角返工嘅一日，靠呢啲濕碎嘢發生嗰陣啲角色之間嘅對話、流露嘅情緒同行為，俾讀者對呢班角色同背景設定有基本嘅了解；然後做個故仔重心嗰單罪案就會發生，而主角同其他重要嘅角色會涉及喺單案嘅調查當中，而喺調查期間往往會有角色發展－例如喺調查一輪之後，啲線索引領主角去到一個佢朋友唔願意去嘅地點，呢個地點提供咗新線索，同時主角個朋友終於講出佢點解唔願意去呢個地方，而呢場對話揭示嗰個角色一啲不堪嘅過去；最後結局通常係破案，拉到個犯人，不過都有好多犯罪故仔講最後犯人都係走甩嘅。

## 子文類
犯罪故仔有以下呢啲子文類：
*偵探故仔係犯罪故仔嘅一個子文類，主角係－專業、業餘、或者退咗休嘅－偵探，負責去查一單案；偵探故仔嘅異型舖排如下：主角同若干個角色出場，做一啲相對濕碎嘅嘢，等讀者對佢哋有基本嘅了解；跟住罪案發生，在場嘅眾人每個都有嫌疑；主角會由各人身上攞口風同搵證據；最後主角憑住佢嘅推理，搵出犯人係邊個。偵探故仔出名嘅作品有《福爾摩斯》同《名偵探柯南》等。
**密室推理係偵探故仔一種，廣義上係指個故仔嗰單案（幾乎一定係謀殺）就噉望落好似係冇可能做得到嘅；最簡單嘅例子係，眾人喺一間房入面發現其中一個角色死咗，間房道門係由入面鎖住咗嘅，而且間房冇任何其他出口（密室）－即係話就噉睇，犯人冇可能可以殺死個受害人再離場同鎖起道門。
***[[法證科學|法證]]故仔**係犯罪故仔嘅一個子文類，主角係法證相關嘅人員，唔係好似用偵探故仔啲主角噉齋靠推理，而係使用法證上嘅技術（例如驗屍等）嚟搵出犯人。

## 睇埋
*恐怖故仔
*Cyberpunk

## 引咗

## 拎
* World's Best Detective, Crime, and Murder Mystery Books.
古桂耀

**古桂耀**（，），係香港泛民主派（激進民主派）人士，東區區議會翠灣選區前任議員，亦係前民主黨、社會民主連線成員。

## 參選經歷
古桂耀自2006年贏咗補選後開始做翠灣區議員，喺2011年嘅第4屆選舉輸畀民建聯關瑞龍，到2015年嘅第5屆選舉贏返議席(攞到1,629票)，喺2021年7月15號劈炮唔撈。

## 參考來源


類:前香港民主黨員
李國權 (香港)

**李國權**（，），人稱「阿權社工」，係香港泛民主派人士，社區前進成員，油尖旺區議會大南選區前任議員，亦係位註冊社工。

喺2019年3月嘅油尖旺區議會大南選區補選，李國權代表泛民主派參選，但輸畀經民聯李思敏，到同年11月第6屆選舉，李國權再度出戰同一選區，終於敗部復活，成功當選，2021年7月頭宣布劈炮，唔撈區議員一職。
文化進化

（）係指社會同文化好似生物進化噉，隨時間演變。

## 概論

文化進化嘅概念將進化論上嘅諗頭廣義化，用嚟解釋文化嘅演變：文化可以定義為「能夠影響人嘅行為、可以喺人之間傳播嘅資訊」，每一吓文化傳播都有可能成功，而成功嘅機會率視乎嗰嚿文化資訊嘅特徵而定，例如好笑嘅笑話比較大機會會令聽嗰個人開心同埋想將個笑話講俾第個人聽，所以成功傳播嘅機會率會高啲；即係話一嚿文化資訊同一個基因（gene）一樣，「表現好就有得被複製（由一個人嘅腦傳去第個人嘅腦）」，於是有唔少社會學家就主張，進化論上嘅概念可以應用嚟分析文化嘅演變，形成咗文化進化嘅理論。
## 睇埋
*語言演變
*模因
*橋段
*概念混成
*借詞‎

## 攷
林兆彬

**林兆彬**（，），係香港泛民主派人士，社區前進前成員，油尖旺區議會旺角東選區前任議員，亦係位註冊社工。

林兆彬先後讀聖公會林護紀念中學同香港中文大學。林兆彬做過立法會教育界議員葉建源前議員助理，又做過香港專上學生聯會（學聯）前副秘書長。喺2019年第6屆區議會選舉，林兆彬參選油尖旺區議會旺角東選區，最後打贏經民聯黃建新，成功當選，2021年7月頭宣布劈炮，唔撈區議員一職。
朱江瑋

**朱江瑋**（，），係香港泛民主派人士，地區組織社區前進成員，油尖旺區議會旺角南選區前任議員，亦係位註冊社工。佢又係前街坊工友服務處成員。

朱江瑋先後讀鄧鏡波學校、香港中文大學同嶺南大學。

喺2019年第6屆區議會選舉，朱江瑋參選油尖旺區議會旺角南選區，最後擊敗做咗34年嘅建制派元老仇振輝，成功當選；2021年9月尾，佢同胡穗珊參與2021年香港區議員宣誓，被港府裁定宣誓無效，即時冇咗區議員席位。
賀卓軒

**賀卓軒**（，）係香港泛民主派人士，社區前進成員，油尖旺區議會尖沙咀中選區前任議員，亦係位註冊社工。佢又係2016年香港選舉委員會界別分組選舉當選者之一（社福界選委）。

喺2019年第6屆區議會選舉，賀卓軒參選油尖旺區議會尖沙咀中選區，最後打贏時任區議員關秀玲，成功當選，2021年7月頭宣布劈炮，唔撈區議員一職。
李俊晞

**李俊晞**（，），係香港公民黨前任九龍西支部主席，深水埗區議會美孚北選區前任議員。

李俊晞2012年加入公民黨，2015年第5屆區議會選舉參選深水埗美孚北選區，攞到1816票，但輸畀張永森。

2019年第6屆選舉再參選同一選區，最後打贏兩位建制派候選人羅小燕、李穎彰，成功當選；2021年6月退出公民黨，同年7月頭宣布劈炮，唔撈區議員一職。

## 參考來源
曾健超

**曾健超**（，），廣東惠州人，係香港泛民主派人士，前香港公民黨員，九龍城區議會馬頭圍選區前任議員，亦係位註冊社工，佢喺2014年雨遮革命期間，成為七警案嘅受害人而出名。

曾健超代表公民黨參選過2007年第3屆區議會選舉同2011年第4屆區議會選舉、第4屆香港立法會選舉，但係都贏唔到。2016年第6屆立法會選舉佢退黨參選選社福界，一樣贏唔到。

喺2019年第6屆區議會選舉，曾健超用獨立身份參選九龍城區馬頭圍選區，最後打贏時任區議員邵天虹，成功當選。

喺2021年9月24號，佢參與2021年香港區議員宣誓，9月28號被裁定宣誓無效，即時冇咗區議員席位。
李軒朗

**李軒朗**（，）係香港泛民主派（立場挨近香港本土派）人士，地區組織「九龍角落」主席，第6屆九龍城區議會土瓜灣南選區前任議員。

李軒朗先後讀沙田培英中學、恒生商學書院同香港中文大學。佢做過香港專上學生聯會（學聯）最後一任秘書長。

喺2019年，佢首先做咗「光復紅土，還我靜土」遊行嘅搞手，然係喺第6屆區議會選舉，李軒朗代表九龍角落同民主派區選聯盟參選九龍城區議會土瓜灣南選區，最後重打低林博、黃綺婷，成功當選。

喺2021年3月25號，由於林博選舉呈請勝訴嘅關係，李軒朗畀香港高等法院裁定非妥為當選，佢嘅議席懸空，之後流亡英國。
任國棟

**任國棟**（），係香港民主黨員（民協前成員），九龍城區議會紅磡灣選區前任議員。

任國棟喺2008年到2015年係九龍城區議會紅磡選區議員。

## 選舉經歷
喺2015年香港區議會選舉，佢攞到1173票，未能當選，之後由民協轉投民主黨。

喺2019年第6屆區議會選舉，佢轉戰紅磡灣選區，最後幫前黨友馮競文報咗一箭之仇，成功重返區議會，2021年9月尾參與2021年香港區議員宣誓，被裁定宣誓無效，即時冇咗區議員席位。

## 參考來源


類:前民協成員
溫子衆

**溫子衆**（），花名「阿頌」，係香港社民連、人民力量前成員，黃大仙區議會東頭選區前任議員，亦係中國國民黨黨員。

喺2019年第6屆區議會選舉，溫子衆參選黃大仙區議會東頭選區，最後打低民建聯李德康，成功當選；2021年4月10號，由於人民力量反對2021年香港區議員宣誓，因此佢喺第二日（4月11號）宣布退黨，同年7月12號，佢正式宣布擗炮，唔再做區議員。
鄭文杰

**鄭文杰**（），係香港公民黨九龍東支部副主席，黃大仙區議會天強選區前區議員。

喺2019年第6屆區議會選舉，鄭文杰參選黃大仙區議會天強選區，最後以六成得票率打低陳安泰，成功當選，2021年7月頭劈炮唔撈，辭任區議員。
梁翊婷

**梁翊婷**（，），花名「婷婷」，係香港民主黨前任副主席，觀塘區議會觀塘中心選區前任議員。

梁翊婷先後讀保良局莊啟程預科書院同香港城市大學英文系，畢業後做過電視台工作。

梁翊婷喺2017年第5屆行政長官選舉幫曾俊華助選，選後加入民主黨，做立法會議員胡志偉嘅議員助理，同時亦開始做觀塘市中心嘅地區工作。喺2019年第6屆區議會選舉，梁翊婷參選觀塘區議會觀塘中心選區，最後打敗在位20年嘅陳華裕，攞到2,863票，成功當選。

2021年9月29號，佢同黨友涂謹申、郭天立同埋任國棟喺2021年香港區議員宣誓入面被裁定宣誓無效，即時冇咗區議會議席。

2022年1月，佢同黨友蘇逸恒因為喺第7屆香港立法會選舉之前，喺未經批准下以個人身份支持潘焯鴻，而畀其他黨員向紀律委員會投訴，結果佢哋被民主黨革除黨籍。

## 出面網頁

類:畀香港民主黨開除黨籍者
李軍澤

**李軍澤**（，），係香港公民黨前黨員，觀塘區議會淘大選區前任議員。

## 政途
李軍澤2016年加入公民黨，做區議員畢東尼嘅議員辦事處職員，之後做立法會議員譚文豪嘅議員助理，同時亦開始做淘大花園嘅地區工作。喺2019年第6屆區議會選舉，李軍澤參選觀塘區議會淘大選區，最後打贏在位25年嘅葉興國，成功當選。

2021年4月退出公民黨，同年7月劈炮唔撈，辭任區議員一職。
木彈

**木彈**（）係種防暴用嘅非致命武器，即係經由槍發射嘅木製子彈，用法係將彈射向群眾腳前嘅地面，等佢爆裂反彈打中群眾嘅腳。

木彈係由香港警察喺1958年開始用，之後傳到北愛爾蘭等地區，不過呢隻武器好易令人重傷，所以到1970年代就畀橡膠彈取代，而家主要只係得美國警察將木彈納入其中一種裝備。

## 參考資料
橡膠彈

**橡膠彈**（）係種防暴用嘅非致命武器，即係經由槍發射嘅橡膠製子彈，用法係將彈射向群眾嘅腳部。

橡膠彈係由北愛爾蘭喺1970年開始用，之後傳到世界各地，通常係用嚟防暴。

如果橡膠彈用得唔妥當，譬如打中人嘅頭同頸，有機會搞到永久性傷害甚至死得人。

## 睇埋
*布袋彈
布袋彈

**布袋彈**（）係種防暴用嘅非致命武器，彈頭係用布袋裝住鉛珠，通常用霰彈槍（譬如雷明登870霰彈槍）發射。

如果布袋彈用得唔妥當，譬如打中人嘅頭同頸，有機會搞到永久性傷害甚至死得人。

## 睇埋
*橡膠彈
第一人身敘事

**第一人身敘事**（）係敘事方法嘅一種，指講故人當自己係主角噉講個故仔，例：「當日，我正喺度打緊波...」。
罷市

**罷市**係市場因為要爭取特定訴求而閂埋門唔做生意，可以話係罷工嘅其中一種形式，而英文語境亦無特別區分罷工同罷市。
防禦性設計

**防禦性設計**又叫做**防守設計**，係喺專案設計階段諗嘅應急方案。防禦式設計係諗住用家可能會用得唔啱嘅所有情況，用設計手法避免唔啱嘅用法，抑或降低錯誤使用嘅機會。譬如話某隻插頭需要以特定嘅方向插入插蘇度，而且呢個好重要，設計師就要諗辦法設計呢個插頭，令佢必須嚮正確嘅方向先插到入去。電源插頭大多會噉樣設計，避免火線同中心線插反。

軟件工程中嘅防禦式設計叫做防禦性編程。著名嘅梅菲定律表明咗點解要搞防禦式設計。防禦式設計係同契約式設計相反嘅一種設計方式。

## 例子

* 好多電子連接器會考慮防禦式設計，特登設計成唔對稱嘅。

## 睇埋

* 失效安全
* 
* 固有安全
* 防呆
* 可用性測試

## 參考
公民黨

**公民黨**可係：
* 公民黨 (香港)，香港政黨，創立於2006年3月19號
* 公民黨 (中華民國)，中華民國初期嘅公開政黨，創立於1913年9月18號
* 公民黨 (臺灣)，台灣政黨，創立於1993年3月7號
* 公民黨 (芬蘭)，芬蘭政黨，創立於2016年
* 公民黨 (西班牙)，西班牙嘅政黨，主要活動於加泰羅尼亞
* 保加利亞歐洲發展公民黨，保加利亞政黨
英國政府

**英國政府**（，正式稱呼**His Majesty's Government**）係英國嘅中央政府，由英國首相領導，同多位大臣組成內閣，內閣成員都係嚟自英國國會入面嘅多數黨。

## 註
多角度敘事

**多角度敘事**（**multiperspectivity**）喺敘事學上係指一個故仔入面用多個唔同嘅敘述觀點嚟敘述個故仔。
Cinema City院線

**Cinema City院線**（），係香港其中一個戲院院線，2015年開張，由傳遞娛樂（原本係天馬影視文化）經營，全盛時期喺香港有6間影院，而家喺香港有2間影院。

## 而家嘅影院
*柴灣永利中心
*荃灣愉景新城（Candy Park）

## 舊時嘅影院
*銅鑼灣糖街樂聲大廈（Cinema City Victoria）
*銅鑼灣翡翠明珠廣場（Cinema City JP）

* 旺角朗豪坊
* 九龍灣國際展貿中心（星影匯）

## 出面網頁
*Cinema City院線
英皇院線

**英皇院線**（），又叫**英皇戲院**，係香港同中國大陸其中一個戲院院線，由英皇娛樂經營，中國大陸業務喺2014年開始，香港業務喺2017年開始，而家喺香港有8間影院，之後喺澳門有1間影院，中國大陸有2間全資嘅影院同埋5間同UA院線合資嘅影院。

英皇院線係香港主要連鎖院線入面唯一完全唔收網上買戲飛手續費嘅院線。

## 出面網頁
*英皇院線
性敢中環

《**性敢中環**》（）係由OTT平台hmvod製作嘅香港電視劇，亦係hmvod繼《向西聞記》後出品嘅第二套港劇，由何佩瑜、連詩雅、雨僑、陳嘉莉、鄭欣宜、孫耀威、鄧健泓、蔡瀚億、郭偉亮、栢天男、鄒文正主演，陳錦強執導。套劇用五個中環返工嘅後生女人做主軸，講佢哋嘅友情同愛情，畀人叫做「港版《色慾都市》（Sex and the City）」。

套劇分兩季，總共12集，每集約30分鐘。第一季嗰6集喺2019年6月11號喺hmvod上架，同年7月19號就喺netflix上架；第二季嗰6集喺同年11月1號喺hmvod上架，同年11月11號就喺netflix上架。香港免費電視頻道ViuTV亦買咗呢套劇，安排喺2020年2月13號到2月28號逢禮拜一到五晚21:30－22:00播出，2月28號大結局喺21:30－22:15播出。

## 演員一覽
### 主要角色
*何佩瑜 飾 韋林（Priscilla）
*鄭欣宜 飾 辛曉陽（Sunny，陽陽）
*雨僑 飾 安怡（Olivia，阿O）
*連詩雅 飾 鄧玥盈（Annie）
*陳嘉莉 飾 王樂桐（Francis）
*孫耀威 飾 鄭永鏗（Jarvis）
*郭偉亮 飾 莫偉麟（Jay，阿麟）
*栢天男 飾 李立鋒（Geoff）
*鄧健泓 飾 吳偉（Ben）
*蔡瀚億 飾 陶浪潮（Henry，阿陶）
*鄒文正 飾 宇晴
*肖驍 飾 文昌

### 其他角色
*陳貝怡 飾 陳佩瑚（韋林同事）
*陳綺雯 飾 鄭煒思（韋林同事）
*鄭紹康 飾 FC關
*張敬仁 飾 李薇薇（莫偉麟女友）
*岑珈其 飾 林森森
*余曉彤 飾 孕婦
*張松枝 飾 林總
*白健恩 飾 羅文聰
*羅伊婷 飾 鄧玥盈（後生）
*黃溢濠 飾 鄭永鏗（後生）
*黎澤恩 飾 李鎮（鄧玥盈病人）
*陳健一 飾 余冬（鄧玥盈病人）
*李英濤 飾 王樂桐阿爸
*吳雲甫 飾 王樂桐阿哥
*郭思琳 飾 郭思明
*黎穎珊 飾 王樂桐秘書
*蔡曜力 飾 王樂桐新男伴
*盧梓恆 飾 神秘酒吧調酒師
*鍾嘉駿 飾 侯智騰（辛曉陽朋友）
*何佩珉 飾 安怡替身
*羅頌欣 飾 老師
*楊尚斌 飾 盧廣義
*陳欣妍 飾 白安安（小艾）
*王錦洪 飾 白安安老闆
*潘杰玲 飾 MCM女同事
*李美琪 飾 攝影室主持人
*范愷雯 飾 女網紅
*唐浩然 飾 男網紅
*黃嘉雯 飾 酒吧美女A
*彭美詩 飾 酒吧美女B
*尤志豪 飾 婚宴場地保安
*周霏霏 飾 文昌女友人
*陳安立 飾 Burberry男
*黃鍵安 飾 黃湯姆
*周伊婷 飾 夜店美女
*梁嘉進 飾 仇多明
### 客串角色
*黃真真 飾 黃真真
*周秀娜 飾 周秀娜
*羅霖 飾 辛曉陽幼兒園校長
*樓南光 飾 辛曉陽阿爸
*蘇姍 飾 辛曉陽阿媽
*鄭融 飾 蘭子
*蔣麗莎 飾 莎莎
*張建聲 飾 萬子

## 每集內容

## 出面網頁
*hmvod：性敢中環
*Netflix：性敢中環
*ViuTV：性敢中環

## 電視節目變遷
英皇

**英皇**係香港殖民時期對英國君主（英國國王）稱謂，亦可以係：
*英皇書院，香港官立中學，位於西營盤同港大
*英皇教育，香港補習社集團
*英皇集團，香港企業集團，旗下業務包括：
**英皇娛樂
**英皇電影
**英皇院線
**英皇鐘錶珠寶
**英皇金融
*英皇道，香港島一條路
新寶院線

**新寶院線**（），係香港其中一個戲院院線，1988年開張，而家喺香港只有1間影院。

## 經營緊嘅影院
***凱都戲院**：喺屯門雅都花園，3間影廳共712個位。

## 執咗嘅影院
***豪華戲院**：喺旺角旺角道，2間影廳共1278個位。1991年開張，2019年11月29號因重建而執笠。
***總統戲院**：喺銅鑼灣謝斐道，2間影廳共428個位，於2024年4月30號結業。
***新寶戲院**：喺旺角豉油街，2間影廳共406個位，2005年開張，將於2025年4月1號結業。

## 出面網頁
*新寶院線
肉體恐怖

**肉體恐怖**（**body horror**）係靠人體上嘅變異令讀者覺得驚嘅恐怖故仔。

## 睇埋
* 恐怖谷
華懋電影院線

**華懋電影院線**（），係香港其中一個戲院院線，由華懋集團經營，1987年開張，而家喺香港得返1間影院，就係屯門康麗花園嘅**巴黎倫敦紐約米蘭戲院**（1989年到2007年叫**巴黎倫敦紐約戲院**）。

## 出面網頁
*華懋電影院線
宇宙主義

**宇宙主義**（）係一種文學思想。用咗宇宙主義嘅作品重視展示人嘅微不足道。

## 影響

宇宙主義嘅思想被指係引起咗愛卡夫式恐怖呢種廿世紀新興嘅恐怖文學體裁。喺主題上，愛卡夫式恐怖傾向有以下呢啲特徵：
*結合咗恐怖同科幻，前所未知嘅神秘現象完全粉碎嗮人類對現實作嘅假設；
*描繪要面對自己理解唔到、而且規模遠大於人類尺度嘅事物嗰陣，人類會感受到嘅恐懼同無助；
*描繪有關「人類喺浩瀚嚴酷嘅宇宙當中有乜地位」嘅思考，仲有係由「發現可悲嘅真相」－即係「人類查實好渺小」呢個真相－而生嘅恐怖感；
... 等等。
## 睇埋
*虛無主義

## 攷
侯活·菲臘士·愛卡夫

**侯活·菲臘士·愛卡夫**（，簡稱 ，，又或者譯做**侯活·菲臘士·洛夫卡拉夫特**）係美國一個恐怖文學作家，創始咗愛卡夫式恐怖呢個文類。

## 出面網頁
偵探故仔

**偵探故仔**係犯罪故仔嘅一個子文類，主角係－專業、業餘、或者退咗休嘅－偵探，負責佢查一單案。偵探故仔嘅異型情節如下：主角同若干個角色出場，做一啲相對濕碎嘅嘢，等讀者對佢哋有基本嘅了解；跟住罪案發生，在場嘅眾人每個都有嫌疑；主角會由各人身上攞口風同搵證據；最後主角憑住佢嘅推理，搵出犯人係邊個。

## 常用橋段
***係管家做嘅**（the butler did it）：廿世紀嘅偵探故仔當中不時出現嘅橋段，指故仔所講述嘅嗰一單罪案，最後發現個管家係犯人。喺廿一世紀嘅偵探文學界，呢條橋一般都俾人認定係一種陳腔濫調。

## 攷
密室推理

**密室推理**（**locked-room mystery**）係偵探故仔一種，廣義上係指個故仔嗰單案（幾乎一定係謀殺）就噉望落好似係冇可能做得到嘅；最簡單嘅例子係，眾人喺一間房入面發現其中一個角色死咗，間房道門係由入面鎖住咗嘅，而且間房冇任何其他出口－即係話就噉睇，犯人冇可能可以殺死個受害人再離場同鎖起道門。
林子琼

**林子琼**（，），係香港民主黨員，第六屆北區區議會彩園選區前任議員，老公係屯網發言人王德源。

林子琼喺中國大陸出世，到中三（約15歲）先至移居香港。佢本嚟喺香港城市大學修讀亞洲國際研究系，但未畢業就已經做立法會議員林卓廷嘅議員助理，又幫民主黨做彩園邨一帶嘅地區工作。

喺2019年第6屆區議會選舉，林子琼參選北區區議會彩園選區，最後打敗在位25年嘅前任北區區議會主席蘇西智、前民主黨成員黃成智，成功當選。2021年7月8號，佢正式劈炮唔撈，成為香港民主派區議員辭職潮嘅其中一個犧牲品。

## 參考
陳詩雅

**陳詩雅**（，），係香港泛民主派（立場挨近香港本土派）人士，元朗區議會頌華選區前任議員。

陳詩雅喺大學嘅社會科學學士課程畢業。佢喺2015年第5屆區議會選舉代表「屯門社區關注組」出選屯門區興澤選區，攞到1498票，最後輸畀工聯會徐帆，其後佢加入天水圍民生關注平台，轉到天水圍做天頌苑同天華邨一帶嘅地區工作。

喺2019年第6屆區議會選舉，陳詩雅參選元朗區議會頌華選區，最後打敗在位8年嘅黃煒鈴，成功當選，2021年10月參加2021年香港區議員宣誓，被裁定宣誓無效，即時冇咗區議員席位。

## 濕碎嘢
喺2019年嘅香港修例風波當中，陳詩雅做咗天水圍親子示威嘅申請人。

## 參考

類:香港本土派人士
傅佳琳

**傅佳琳**（，），係香港民主派女政治人，成員，曾經做過東區區議會堡壘選區議員、節日慶祝及重大日子紀念活動專責小組副主席。

傅佳琳係居港福建人嘅第三代，喺香港大學文學院畢業。喺2019年第6屆區議會選舉，傅佳琳參選東區區議會堡壘選區，最後打敗在位14年嘅洪連杉，成功當選。

## 參考

類:祖籍福建
張錫容

**張錫容（Sandy Cheung）**，係香港建制派組織港島聯成員，南區區議會鴨脷洲北選區議員（2005年-2019年）、冠忠南區球會秘書。

## 參選經歷
喺2015年香港區議會選舉，佢假扮獨立，隱瞞親中派立場，攞到1,556票，成功當選。

喺2019年第6屆區議會選舉，因為親中派漠視民意堅持如期修訂逃犯條例，佢嘅選情大受影響，張鍚容畀民主黨陳炳洋（花名「山卡啦」）挑戰，最後以1,204票差距輸咗，連任失敗。

## 參考來源
老沙路街

**老沙路街**（）係香港上環一條街，由樓梯街開始，去到水池巷，同儒林臺平行，車駛唔到入嚟。

老沙路街個名「Rozario」係葡文，嚟自香港開埠早期喺呢頭做生意嘅一間葡萄牙公司。

老沙路街係住宅區，亦鄰近中華基督教會公理堂、卜公花園等等設施。
水池巷

**水池巷**（）係香港上環一條街，由皇后大道中開始，去到普慶坊，同樓梯街平行，皆因係石級路，車駛唔到入嚟。

水池巷舊時用水池，畀當地有錢人攞水用，後尾有自來水供應，水池就無咗，得返街名叫水池巷。

水池巷係住宅區，亦鄰近中華基督教會公理堂、卜公花園等等設施。
普世文化通則

**普世文化通則**（；）係指一啲喺世上所有嘅文化當中都有出現嘅元素、模式、特質、或者制度。

例如世上所有文化喺傳統上都會用某啲方式流傳故仔。

## 睇埋
*普世語言通則
展示，唔好齋噏

**Show, don't tell**，粵語可譯作**展示，唔好齋噏**或者**騷，唔好齋噏**，係創意寫作上嘅一條原則，意思係寫故仔嗰陣唔好好似寫劇情大綱嗰陣噉直接描述發生緊嘅事，而係描述身處故仔世界嘅人能夠睇到嘅影像、直接感知到嘅嘢同所採取嘅行動，例如
*「A 郁手打 B」可以寫做「A 舉起拳頭，再一嘢將個拳頭揮向 B 嘅面」、
*「A 叫 B 做嘢」可以寫做「A 向 B 講：『快啲郁手做嘢！』」

## 引咗
寫作過程

**寫作過程**（）泛指一位作者寫出一份以文字寫嘅作品嘅過程，包括相對簡單嘅日常寫作－例如一個普通人寫雜文或者網誌，又可以包括啲複雜嘅專業寫作－例如專業嘅作家或者編劇寫散文或者劇本。喺專業寫作過程裏面，作者需要創造出一份可以攞出街去俾讀者觀眾睇嘅作品，會對作品質素有嚴格要求。

喺創意寫作等嘅領域上，寫作過程係一個相當重要嘅概念：有唔少作家都發覺，佢哋喺寫作過程當中要諗好多嘢，而且仲需要用到好多專業知識，例如作故仔嘅人要用有關橋段嘅知識，務求寫出好睇嘅故仔，而且仲要用修辭手法將個故仔表達出嚟；作家喺寫作途中仲成日會撞到寫作閉塞－即係諗唔到計，好似  住咗喺度噉。

因為寫作過程咁複雜，有唔少從事寫作相關工作嘅人都有詳細研究寫作過程，例如係同行之間會分享有關「點樣克服寫作閉塞」嘅心得，甚至仲有用心理實驗等嘅方法，剖析寫作過程涉及嘅認知同情緒變化。

## 基本步驟

對於寫作過程應該點做，唔同學者有唔同睇法，而且唔同人會偏好唔同嘅做法。

喺歐美嘅文壇，主流一般都係將寫作過程分三大部份：
#**前寫作**（譯自）：作者要對「份成品最後會係點嘅樣」作出基本嘅計劃；攞寫短篇小說嚟做例子，做前寫作涉及對角色、背景設定、情節以及主題等嘅元素作出一啲基本嘅計劃；喺呢個階段，作者往往會
#*做一啲研究先，搜集吓有關個寫作題目嘅資料，例如寫傳記就要去耖吓有關主角生平嘅資料，而寫一篇講人工智能嘅科幻故事就要去學吓有關人工智能嘅知識先... 等等；而且作者往往要去睇吓之前嘅類似作品係點嘅，以免自己唔覺意作出咗一個類似打前作品嘅故仔；然後作者好多時就要將個故仔嘅題目集中啲，例如佢學多啲相關知識之後先發現，人工智能係個好大嘅題目，而佢篇小說預咗係得嗰 5,000 字咁長，唔會處理到晒人工智能上嘅所有重大課題，於是佢就改為將篇小說嘅主題設喺某個特定嘅人工智能課題嗰度。
#*作者要諗出令讀者有共鳴嘅角色同有吸引力嘅設定，及後作者就要度清楚啲情節，包括每個情節大致上發生乜事，仲有係檢查吓啲情節係咪合理等等。
#**寫作**（譯自）：作者要郁手寫返份原稿出嚟；如果係寫故仔嘅話，作者要攞住前寫作階段度好晒嘅嘢，再將啲情節逐一噉用文字等嘅方式表示出嚟。原則上，呢個過程應該係跟足晒事先計劃好嘅情節嘅，但作者往往會突然諗到一啲新諗頭，所以會有少少隨興噉對之前計劃好嘅情節作出一啲更改，另一方面，作者好多時又會發現一啲前寫作階段冇發現到嘅問題；喺寫嗰陣，作者要留意展示，唔好齋噏 嘅原則－意思係唔好好似寫大綱嗰陣噉，直接描述發生緊嘅事，而係描述身處故仔世界嘅人能夠睇到嘅影像、直接感知到嘅嘢同所採取嘅行動。
#**修訂**（譯自；睇埋編輯）：喺搞掂咗份初稿之後，一般認為一個成功嘅作家往往會喺一段時間後返睇一次自己嘅作品；喺呢個時候，佢通常會發現到一啲第一次寫嗰陣留意唔到嘅問題，於是會作出各種嘅修改－改吓啲字眼、要重新排過啲段落同句子、甚至（如果寫嘅係故仔）發現一個之前注意唔到嘅情節漏洞（指個故仔某啲情節之間邏輯上矛盾）呀噉，一路做到佢覺得滿意為止。如果係文字作品，作者會考慮嘅嘢包括：段字易唔易理解或者喺腦海入面想像？段字有冇包含足夠嘅資訊？段字包含嘅資訊會唔會多得滯？情節嘅流動合唔合理？... 等等。

## 寫作閉塞

作家喺寫作過程中成日會撞到寫作閉塞嘅問題，泛指位作家寫嘢嗰陣諗唔到好橋，覺得「好似  住咗喺度」噉；寫作閉塞呢家嘢可大可小－輕則會搞到寫作人成好幾日都諗唔到橋做嘢冇晒進展，重則可以搞到專業作家有本書寫成幾年都寫唔掂，危害佢嘅事業。因為噉，寫作閉塞嘅概念引起咗唔少寫作界人士嘅關注。

## 睇埋
*思考同創意
*原創同抄襲
*冰山理論

*NLP（NLG）
*ChatGPT
*運算創意

## 文獻
英文文獻：
*Forgeard, M. J., Kaufman, S. B., Kaufman, J. C., & Barry, S. (2013). The psychology of creative writing (PDF). *A Companion to creative writing*, 320-333.
*Rose, M. (1980). Rigid rules, inflexible plans, and the stifling of language: A cognitivist analysis of writer's block (PDF). *College composition and communication*, 31(4), 389-401.

## 引用

## 拎
* 畀作家用嘅資源，MIT 出嘅.
* 講故事當中嘅 AI：用機械做共同創作者
維他命A

**維他命A**（**Vitamin A**）係種脂溶性維他命，人類必需營養素嘅一種，最常見嘅係視黃醇，亦有視黃醛同視黃酸。維他命A主要作用係維持健康嘅視覺。

維他命A嘅主要作用包括：
* 維持免疫系統正常運作，俾身體有能力對付疾病同感染
* 幫助喺昏暗環境下維持正常視力
* 維持皮膚，以及身體部分內壁（例如鼻腔內壁）嘅健康

## 參考資料
廖蓓瑩

**廖蓓瑩**（）係國會政黨聯盟副發言人、 青年部副主任。 曾任新竹縣政府新聞科機要任用、曾任時尚雜誌編輯。2019年代表國會政黨聯盟投入新竹市選舉區立法委員選舉，同一選區嘅競爭對手有國民黨嘅鄭正鈐、民進黨嘅鄭宏輝同埋時代力量嘅高鈺婷。
## 攷
Hello

**Hello**，係英文嘅問候語，英文意思相同嘅問候語重有Hi同Hey，喺1883年就喺詞典收錄。除咗英文之外，好多歐洲語言都有類似嘅詞，德文「hallo」、葡萄牙文「olá」、法文「allô」、西班牙文「hola」、俄文「алло」同匈牙利文「hallom」等。
雙複數

**雙複數**（）係指以下形式嘅超複數：

:t = w + x i + y j + z k, \quad w, x, y, z \in R
而  i j = j i = k, \quad i^2 = -1, \quad j^2 = +1 .

## 線性表示法
喺雙複數 t = w + xi + yj + zk, \ 中，請注意由於ij=k，所以t = (w + xi) + (y + zi) j \ 。噉就映射
:t \mapsto \begin{pmatrix} p & q \\ q & p \end{pmatrix}, \quad p = w + xi, \quad q = y + zi 。
係一個以2x2嘅複數矩陣組成嘅雙複數嘅線性表示方式。

例如，ik = i(ij) = (ii)j = &minus;j嘅線性表示法係
:\begin{pmatrix} i & 0 \\ 0 & i \end{pmatrix} \begin{pmatrix} 0 & i \\ i & 0 \end{pmatrix} = \begin{pmatrix} 0 & -1 \\ -1 & 0 \end{pmatrix} .

請注意呢個代數矩陣同其他代數矩陣嘅分別係：呢個代數矩陣係一個可交換嘅代數矩陣。

## 睇埋

* 超複數
* 四元數
主角

**主角**（）係指一個故仔當中最重要嘅角色。主角咁重要就表示佢通常有以下嘅特徵：
*作出對情節有具體影響嘅決策；
*承擔佢決策帶嚟嘅後果；
*用佢嘅行動會令到情節得以演進；
*喺故仔嘅途中面對重大嘅困難，並且嘗試解決呢啲困難（不過佢唔一定要成功，悲劇嘅故仔就往往會講主角遇到重大失敗）；
*會同對立角色對抗；
*成為讀者觀眾嘅注意力中心（不過主角可以唔引起故仔世界入面第啲角色嘅注意）；
另一方面，如果一個故仔嘅情節有多條子情節，噉每一條子情節都可以有佢嘅主角。

主角唔一定係英雄：英雄主角係最常見嘅主角類型，指正義（或者至少唔係壞人）嘅主角，會做「打低奸角」同「拯救世界」等嘅好事，例子有同罪犯戰鬥嘅蝙蝠俠以及查案捉罪犯嘅大偵探福爾摩斯呀噉；另一方面，奸角主角指扮演奸角嘅主角，一個奸角主角會想做壞事，而呢點會有搞到觀眾憎佢嘅危險，所以奸角主角寫起上嚟要好有技巧先得。

## 角色發展

*想像以下嘅故仔：王子係一個以貌取人嘅人，有次佢對一個醜樣嘅阿婆唔禮貌（決策），而個阿婆原來係仙子，跟住仲對佢落咒、令佢變成一隻醜樣嘅野獸（承受決策帶嚟嘅後果）；後嚟佢因緣巧合，捉到一個老男人，個老男人嗰個心地善良嘅女（女主角）自願噉用自己嘅自由嚟換取阿爸嘅；及後女主角留喺野獸嘅城堡當中（有機會改變），兩人相處之後，野獸受女主角影響學識變得仁慈啲同開放自己嘅心（行動影響情節），最後破解仙子嘅咀咒（角色發展）。
*想像以下嘅故仔：主角阿古係一個大賊，一心淨係想專注於佢嘅事業，而且性格有少少冷漠無情（缺憾），佢嘅性格令佢有錢、但生活得好孤單（承受決策帶嚟嘅後果）；有一次，阿古因緣際會領養咗三個孤兒，而且焗住要好好噉湊住佢哋，暫時扮演養父嘅角色（被迫要作出改變）；及後佢回想起自己嘅童年，原來佢細個嗰陣成日都俾佢阿媽睇唔起，所以先搞到佢咁執著要成功（背景故仔；順帶一提，喺一個角色成長途中，故仔好多時會揭示令到嗰個角色有缺憾嘅背景故仔），最後佢作出改變開始重視同屋企人來往（行動影響情節），而且亦都得到真正嘅快樂（角色發展）。

## 假主角

假主角係指一個開始嗰陣望落係主角、但實際上並唔係主角嘅角色。舉個例說明，想像一個故仔，第一章講探險家阿莊去到一個山旯旮嘅遺跡冒險（而個故仔可以乘機喺呢段情節當中透露有關個遺跡嘅資訊），而第一章最尾係講阿莊踩到陷阱死亡；然後去到第二章，故仔鏡頭移去侯活嗰度，侯活先至係主角，而故仔淨低嘅部份就係講侯活去嗰個遺跡嗰度冒險，而且由侯活嘅角度睇嘢；喺呢個例子裏面，阿莊就係一個假主角。假主角喺寫作上有唔少嘅用途，例如係用嚟突顯個故仔世界嘅危險－阿莊嘅死用嚟突顯個遺跡有幾咁危險（而且因為第一章成段都係由阿莊嘅角度睇嘢嘅，所以佢嘅死會對讀者有更大嘅情緒衝擊），令呢場冒險感覺更加驚險刺激。

## 再睇埋
*自傳
*玩家角色

## 引咗

## 外拎
* 主角，電視橋段網
反英雄

**反英雄**（；參見 ）係有關故事同角色嘅概念，指某個角色缺乏典型嘅英雄性格、但係就喺故事中做出英雄噉嘅行為。例子：華利奧份人好貪錢，而貪錢一般認為係英雄唔應該有嘅特徵；有一日，佢見到一班海盜捉走公主，而且班海盜仲收埋咗好多財寶，於是華利奧就出發，諗住要去搶海盜嘅財寶（唔似英雄嘅動機）；及後華利奧成功打低作惡嘅海盜，順便拯救埋公主（做出英雄嘅舉動）。

反英雄型嘅角色可以係主角，而且自從二十世紀後半就吸引咗唔少讀者同觀眾。

## 情節

傳統上，英雄一般會描寫成正直、無私、守法、有明確道德、願意作出犧牲嘅人物；佢哋嘅動機包括有保護弱者、維持秩序、對抗邪惡，手段相對克制而且透明。相對之下，反英雄就**性格帶灰**，佢哋嘅動機可能摻雜私利或者復仇、手段偏激或投機、紀律鬆散，甚至有道德上嘅缺點。不過，佢哋最終仍然可能阻止遠遠比佢哋邪惡嘅人、保護同伴，或者在關鍵時刻做出英雄噉嘅抉擇—同傳統英雄形成對照。

反英雄嘅一種常見情況，係壞人對抗極度嘅壞人：反英雄本身可能都唔係咩好人，有陣時會做出偷嘢、搶劫等嘅惡行；但假如喺情節中，佢哋要對抗（例如）連環殺人狂等邪惡程度遠超佢哋嘅人，讀者同觀眾就好有可能會想企喺反英雄嗰邊。

由英雄旅程嘅概念思考，傳統英雄受感召嗰陣就會踏上旅程。相比之下，反英雄好多時都唔想去，因為冒險始終可以係一件好危險嘅事。反英雄缺乏捨己為人又勇敢嘅性格，可能覺得冒險唔夠著數所以唔想去，又或者可能佢性格懦弱怕死，寧願留喺屋企（安全嘅地方）。但無論係點，故事梗會有某啲力量誘使或者迫佢去冒險，例如覺得冒險唔夠著數嘅英雄可能會突然收到料話冒險有奬金，而懦弱型嘅英雄就可能會畀第個角色迫佢出發，唔想去都要去。

## 例子
自從二十世紀起，現代嘅虛構故事作品就一路出咗唔少反英雄。

童話故事《著長靴嘅貓》中嘅主角長靴貓亦被指為反英雄。佢有魅力、身手了得，但同時精於投機同埋詭計，時會以名聲或者個人利益為先。佢誅殺四圍害人嘅食人魔，救咗唔少人嘅命，作出英雄之舉，不過同時佢為咗達到目的而講咗唔少大話，四圍去呃人。

華利奧（日羅：）係馬利奧系列中嘅對立角色，係主角馬利奧嘅其中一個死對頭。佢以自身利益為先，最鍾意有方法搵錢，仲成日用埋晒一啲取巧、唔光彩嘅方法達成目標。喺多部衍生作品之中，故事都係講佢為咗錢或者寶藏而走上冒險旅程，期間順便打低比佢更邪惡嘅反派角色，例如：有一日，華利奧見到一班海盜周圍掠奪，仲捉走咗公主；華利奧於是就出發想打低班海盜，原因唔係想伸張正義，而係想去搶奪海盜嘅財寶；及後佢成功打低海盜首領，順便營救埋公主。

賽佛勒斯·石內卜（）係《哈利波特系列》中有爭議性嘅角色。佢外表冷漠、態度刻薄，甚至多次俾主角哈利仔同哈利仔嘅朋友視為敵人，但實際上佢一直暗中保護哈利，亦為阻止佛地魔而犧牲自己。佢嘅動機混合咗愛、內疚同埋復仇心，喺善惡之間遊走，被指係體現咗反英雄複雜而多面嘅性格。

漫威嘅反英雄角色：
*月光騎士（）係漫威旗下嘅超級英雄。佢心理複雜，患有解離性身份障礙。佢以暴力手段對付罪犯，暴力到其他漫威英雄有時覺得佢仲危險過啲罪犯。月光騎士雖然行為極端，但佢內心仍有正義感同救贖嘅慾望，喺光明與黑暗之間掙扎。
*又或者係銀河守護隊（）噉。呢支超級英雄隊伍由盜賊、賞金獵人、殺手同埋逃犯組成，其成員初頭為咗生存、報酬或私人恩怨而行動，同「高尚動機」有距離。不過，佢哋往往喺關鍵時刻合力阻止宇宙級嘅威脅、保護平民。

開放世界視像遊戲系列《GTA》嗰啲主角，亦被指有反英雄嘅傾向。喺呢個系列之中，主角通常係罪犯，會周圍打劫甚至會殺人。但係佢哋會郁手殺害嘅，往往係壞過佢哋嘅黑道大佬或者類似人物，鮮會對無辜小市民動殺機，但同時佢哋殺呢啲黑道大佬嘅動機，通常係為咗利益多過係想伸張正義。

## 睇埋
*假主角
*悲劇英雄
*黑暗三角
*數碼朋客

## 引咗

## 註釋
死對頭

**死對頭**（參見），有陣時又叫**宿敵**，係創意寫作上嘅概念。某個角色嘅死對頭，係指佢最重要、最強勁嗰個敵人。呢個概念常出現喺文學、漫畫、電影、電視劇同埋視像遊戲等嘅虛構作品之中，用嚟形容主角最重要嗰個敵人，會同主角做最終對決。例如喺蝙蝠俠相關媒體入邊，小丑就通常會負責做蝙蝠俠嘅死對頭：蝙蝠俠係成套作品嘅主角，小丑成日出場做佢嘅敵人，而且佢仲代表同蝙蝠俠相反嘅價值觀。

## 詞源
英文 archenemy 一詞，由 arch- 同 enemy（意即**敵人**）兩部分組成。Arch- 嚟自，意思大致係**領導**或者**居首**噉解。現代英文成日用呢個詞頭嚟表達**大**或者**主要**呢類意思。因此，隻英文原詞可以理解為**大敵人**或者**首要敵人**噉嘅意思。

## 睇埋
*對立角色
*奸角
*英雄

## 引咗
第三主角

**第三主角**（**tritagonist**）喺文學上係指個故仔入面重要性次於主角同第二主角嘅角色。
角色塑造

**角色塑造**（；）係指喺作故仔嗰陣展示一個角色嘅特徵嘅過程。人物塑造可以係直接嘅（作者直接講出個角色嘅特徵），但又可以係間接嘅（作者講出個角色做嘅嘢或者講嘅嘢，等讀者判斷個角色嘅思考同行為方式）。

## 基礎




## 觀點
*有作家指，角色塑造嘅過程嘅一個重要部份係要描繪啲角色之間嘅關係，例如一個有攻擊性（想塑造嘅特徵）嘅人正路係會容易同身邊嘅人起衝突（同其他角色嘅關係）嘅。
## 睇埋
*角色映襯
## 攷

## 拎
*Characterization Tropes. *TV Tropes*.
假主角

**假主角**係創意寫作同文學上嘅概念，角色一種。如果話某個角色係假主角，意思即係話佢喺故事一開始嗰陣，望落似主角，但喺讀者同觀眾睇及後嘅篇章，先至發現真正嘅主角係另有其人。

## 嗌法
喺英文，假主角又會稱之為 **decoy 型主角**，當中 decoy 一詞有**誘餌**之意，即係話帶有一個意思，話呢種主角引誘讀者同觀眾以為佢哋係真嘅主角。

## 概論

舉例說明，想像以下嘅虛構作品：
#故仔第一章，講**阿莊**去到一個山旯旮嘅遺跡嗰度冒險，故事所有嘢都由佢嘅角度去描述，彷彿好似佢係主角噉。
#第一章最尾，講阿莊踩到陷阱死亡。
#去到第二章，故事嘅鏡頭移去**侯活**嗰度，侯活先至係真嘅主角，而故事淨低嘅部份就係講侯活去遺跡冒險，由侯活嘅角度睇嘢。
喺上述呢個例子裏便，阿莊就係故事嘅假主角。

## 應用
喺寫作上，假主角有唔少用途，例如可以係用嚟突顯故事嘅世界幾咁危險：阿莊嘅死用嚟突顯個遺跡有幾咁危險，而且因為第一章成段都係由阿莊嘅角度睇嘢嘅，所以佢嘅死會對讀者有更大嘅情緒衝擊；進而呢場冒險感覺更加驚險刺激。

假主角喺故事嘅開頭會好似主角，但係喺後期會被消除，可能喺被殺、淡出故事越來越少戲份，又或者揭示原來佢係對立角色而唔係主角。

## 睇埋
*角色
*主角
*扭橋

## 引咗
對立角色

**對立角色**，日文稱之為**敵役**，係創意寫作相關嘅概念，角色一種，指故事入便同主角作對嘅角色，佢哋好多時會係奸角，但係都唔一定。對立角色嘅設定，對推進情節嚟講非常重要。

## 基礎概念

廿一世紀初一般認為，好睇嘅故事通常都離唔開**衝突**。冇衝突嘅故事，幾乎實會變成流水帳：主角做咩都順風順水，讀者同觀眾一路睇一路就冇晒興趣；因此喺典型嘅敘事結構之中，通常都要有返個對立角色，呢個角色負責逆主角而行—佢喺目標、價值觀等方面同主角有所抵觸，因而同主角起衝突，令到主角需要作出選擇、解決難題。好多作品仲會有多個對立角色。佢哋係推動情節嘅重要力量。

對立角色唔洗一定係邪惡嘅，但一定要令主角無法原地踏步。

事實係對立角色個英文名（參見 ），本身係嚟自希臘文中 **anti-** 呢個詞元件，意思就係**反、反對、逆向**等嘅意思。

## 對比奸角

對立角色同奸角係兩個唔同嘅概念。奸角係指邪惡、唔合乎人類道德價值嘅角色。相比之下，對立角色純粹係同主角作對。虛構故事成日會將主角描寫成英雄，會對抗邪惡，所以佢哋嘅對立角色好多時都係周圍殺人放火嘅惡人，對呢啲作品嚟講，對立角色同奸角係同一樣嘢。不過亦有作品會採用更複雜嘅做法。

例如係日本漫畫《死亡筆記》噉。喺故事之中，**夜神月**係主角，佢利用死亡筆記去私刑式「執行正義」。同佢對抗嘅 **L** ，係故事入面典型嘅對立角色，佢嘗試阻止夜神月，所以係對立角色。但喺道德層面上，L 反而被認為係代表住法律、公義同理性，屬於忠嘅對立角色。

又例如係莎士比亞嘅悲劇《馬克白》噉，馬克白係故事嘅主角，成個故事都係由佢嚟帶動嘅，但故事講佢為咗謀權而弒君，仲一路謀殺咗好多人，逐步走向暴政同瘋狂。諸如馬克德夫等同佢作對嘅角色，雖然喺劇中係對抗主角嗰一方，但一般都會被視為更正義、更具道德正當性。呢種情況下，主角反而邪惡過其對立角色。

奸角同對立角色有分別就表示，喺某啲虛構作品或者劇作之中，設奸角為主角，俾讀者觀眾由奸角嘅角度睇嘢，可能會更有趣味。

## 寫作使用
對立角色同主角一樣，要做出各種嘅決定同行動。而由於佢哋定義上就係同主角作對嘅，呢啲決定同行動會對主角造成阻滯。

亦有部份作品會選擇採用無對立角色嘅做法，用第啲方法阻礙同挑戰主角。例如彼思電影《玩轉腦朋友》第一集就被指係近似呢種情況，冇任何一個角色明顯係同主角作對嘅。對於無對立角色嘅故仔，有一種見解主張，呢啲故事係以某啲力量為對立角色，譬如講主角喺大災難下求存嘅災難片，就可能係以場災難本身，作為同主角作對嘅力量。

## 睇埋
*角色
*奸角
*反英雄

## 引述

## 拎
*對立角色相關橋段
悲劇英雄

**悲劇英雄**（參見 ）喺戲劇上係指悲劇嘅主角。悲劇英雄嘅概念源自古希臘嘅戲劇藝術，亞里士多德寫《詩論》嗰陣經已有喺度探討。即使到咗二十一世紀初嘅歐美，悲劇英雄嘅概念仍然廣受討論。

## 定義

要留意嘅係，**悲劇**一詞喺日常語境中可以泛指任何慘嘅故事，但係喺古希臘以至成個西方文明嘅戲劇傳統之中，**悲劇**有較嚴謹嘅定義，一定要跟某一套特定嘅格局，先可以算係悲劇：
:典型嘅悲劇英雄係一個才能出眾、值得人敬仰嘅人物，通常具備勇氣、自我犧牲精神，或者對社會有重大貢獻。不過，佢同時亦擁有一個致命嘅悲劇缺憾——呢個缺憾唔只帶嚟一般困難，而係源自佢自身嘅錯誤、性格弱點或者判斷失誤，最終令佢走向死亡或者無法挽回嘅重大失敗。個故事唔會以成長同開心收場，而係以悲劇結束，令讀者或觀眾明白呢種缺憾可以造成嘅嚴重後果，同時對呢位英雄產生深切嘅同情與惋惜。

## 例子
由古代文學以至現代嘅虛構作品，都時會用到悲劇英雄嘅概念。

### 古典文學

哈姆雷特同馬克白係莎士比亞筆下最出名嘅悲劇英雄，佢哋都展示咗內在缺點點樣一步步帶嚟滅亡。哈姆雷特聰明、有道德感，又好有思想深度，但正正因為佢成日諗得太多、遲遲唔肯行動，先令局勢失控，邪惡同暴力愈演愈烈，最後連自己同身邊嘅人都死晒。相反，馬克白一開始係一個勇敢又忠誠嘅戰士，但佢最大嘅悲劇缺陷就係野心過盛。受到預言同他人操控之下，佢選擇權力多過道德，而隨之而來嘅內疚同疑神疑鬼，最終逼佢走向瘋狂同滅亡。

喺希臘文學入面，《伊底帕斯王》（*Oedipus Rex*）嘅伊底帕斯係最典型嘅悲劇英雄，佢嘅下場同命運同個人選擇緊緊扣埋一齊。伊底帕斯斯係一個有能力又有責任感嘅國王，一心想救自己嘅城市。不過，佢嘅驕傲同對真相嘅執著，反而令佢一步步揭開自己曾經無意中實現嘅預言。佢嘅悲劇結局突顯咗一個重點：英雄最強嘅優點，例如自信同決心，同時都可能變成導致毀滅嘅原因。

Sophocles 斯作品《Antigone》入面嘅 Antigone。佢出身高貴，道德感好強，而且係清楚、有意識咁選擇違抗國王嘅法律，去遵從佢心目中更高層次嘅道德責任。佢嘅悲劇缺點係過份堅持同固執，永遠唔肯退讓，最終因此走向死亡。Antigone 嘅下場係直接由佢自己嘅選擇造成，呢一點令佢成為文學史上其中一個最清晰、最典型嘅女性悲劇英雄。

另一個好出名嘅例子係歐里庇得斯（Euripides）《Medea》入面嘅 Medea。Medea 聰明、有力量，而且情感極端強烈。當佢被背叛之後，憤怒同自尊心失控，成為佢最大嘅悲劇缺點。雖然佢嘅行為非常激烈甚至極端，但整個悲劇係由佢自己嘅選擇同拒絕接受羞辱所推動，完全符合悲劇英雄嘅結構同特徵。

好多女作家都有創作悲劇英雄嘅作品，例如瑪莉雪萊喺《科學怪人》 入面寫咗悲劇英雄 Victor Frankenstein、Emily Brontë 喺《Wuthering Heights》 入面塑造咗悲劇英雄 Catherine Earnshaw，仲有 Toni Morrison 喺《Beloved》入面創造咗悲劇女英雄 Sethe。張愛玲嘅小說如《金鎖記》，女主角曹七巧就係一個悲劇英雄式人物：父權社會壓抑，內心充滿衝突，最終毀咗自己同周圍人，充滿絕望同悲情。女作家喺唔同時期都會攞悲劇英雄做材題。

### 近代電影
近代電影嚟講，《星球大戰》嘅安納金天行者就係一個由恐懼推向墮落嘅悲劇英雄。佢天生異稟，認定為「救世主」，但內心深處卻充滿情感掙扎，同對失去身邊人嘅恐懼。佢極度渴望保護所愛嘅人，結果令自己作出愈來愈黑暗嘅選擇，最終變成黑武士。Anakin 嘅故事反映出，好意如果夾雜住恐懼同憤怒，最終都可能帶嚟毀滅性嘅後果。

《教父》入面嘅米高柯里昂亦係電影史上一個極具代表性嘅悲劇英雄。一開始嘅米高刻意同家族嘅黑幫世界保持距離，佢冷靜、聰明，又有原則。不過，環境同對家人嘅忠誠一步步將佢拉入自己曾經抗拒嘅世界。隨住權力愈來愈大，佢慢慢犧牲咗道德、感情同人性，最後變得孤獨又冷酷。米高嘅悲劇，就在於佢以為掌控同保護一切，結果卻失去咗原本最重要嘅自己。

#### 港產片
香港電影其實有唔少角色係有悲劇英雄色彩嘅，而且好有本土味，多數都係「想做好人，但環境逼佢哋走向毀滅」嗰種。

其中一個最經典嘅例子係《英雄本色》入面嘅宋子豪（狄龍）。佢本來係黑幫大佬，但內心重情重義，想洗心革面，重新做人。不過，過去嘅身份、江湖恩怨同家庭壓力一直追住佢，令佢無論點努力都無法真正甩身。佢嘅悲劇在於，佢明知條路錯，但已經無得返轉頭。

另一個代表人物係《無間道》嘅陳永仁（梁朝偉）。佢係警方臥底，長期活喺黑社會世界，身份模糊、精神崩潰，但仍然堅持信念，想做返一個「真正嘅警察」。可惜，佢付出一切都未能換嚟應有嘅結局，最後甚至連身份都冇人知，屬於典型「犧牲自我但得唔到救贖」嘅悲劇英雄。

仲有《阿飛正傳》入面嘅旭仔（張國榮），佢外表瀟灑、魅力十足，但內心空虛又迷失，一直搵身份認同同愛。佢逃避責任、傷害他人，同時亦傷害自己，最終走向孤獨同死亡。旭仔嘅悲劇唔係來自命運或權力，而係內心嘅空洞同無法面對現實。

## 另見
*英雄旅程
*反英雄

## 文獻

* Carlson, Marvin. 1993. *Theories of the Theatre: A Historical and Critical Survey from the Greeks to the Present.* Expanded ed. Ithaca and London: Cornell UP. .
* Janko, Richard, trans. 1987. *Poetics with Tractatus Coislinianus, Reconstruction of Poetics II and the Fragments of the On Poets.* By Aristotle. Cambridge: Hackett. .
* Pavis, Patrice. 1998. *Dictionary of the Theatre: Terms, Concepts, and Analysis.* Trans. Christine Shantz. Toronto and Buffalo: U of Toronto P. .

## 引咗

## 註釋
角色映襯

**角色映襯**（；）係作故仔上常用嘅一種手法，指同兩個角色之間嘅差異嚟突顯佢哋嘅特徵：特徵好多時係相對嘅，例如話一個人「高」通常係指佢高過多數嘅人，所以將一個高嘅角色擺喺一個明顯矮過佢（而且矮過平均）嘅角色隔離會更加突顯得出佢高；呢一點就算係性格上嘅特徵都係一樣，話一個角色樂於助人係指佢比起一般人更加傾向鍾意幫人，所以（例如）如果故仔展示呢個角色幫助一個路人，同時另一個角色袖手旁觀，噉就更加突顯出前者「樂於助人」嘅性格特徵。

因為噉，喺作故仔嗰陣，專業作家好多時都會將兩個角色擺喺一個情境當中，描寫兩者喺個情境當中嘅行動有乜嘢差異，靠噉突顯兩個角色嘅特徵。
## 詞源
英文 **foil** 呢個字原本意思係金屬箔（好薄嘅金屬片）噉解：喺歐美地區，賣寶石嘅商人傳統興將要賣嘅寶石攞喺金屬箔上面，用光澤相對唔閃唔靚嘅金屬箔嚟突顯嚿寶石有幾閃幾靚－後嚟英文字 **foil** 就俾人攞嚟指文學上用唔同角色之間嘅差異突顯角色特徵嘅寫作手法。

## 例子
*兩個角色 A 同 B：A 著俾人同熱情想像埋一齊嘅紅色衫，B 著俾人同冷靜想像埋一齊嘅藍色衫（外型）；佢哋兩個一齊遇到一班敵人，A 即刻攞武器出嚟攻擊敵人，而 B 即刻攞部電腦出嚟分析形勢（行為）；上述映襯突顯 A 性格行動力強而 B 沉著同重視思考計劃。
*兩個女性角色 A 同 B：A 鍾意著粉紅色裙，B 鍾意著牛仔褲（外型）；A 留長頭髮，B 剪短頭髮（外型）；A 鍾意做後援工作，幫手煮飯同照顧受咗傷嘅隊友，而 B 鍾意喺前線攞住格鬥武器同敵人打交（行為）；上述映襯突顯 A 比較傳統上陰柔而 B 係個男仔頭。

## 睇埋
*角色
*角色塑造
*主角

## 攷

## 拎
* Foil. *TV Tropes*.
虛構宇宙

**虛構宇宙**（）喺敘事學上係指一個故仔發生嘅宇宙：喺作一個故仔嗰陣，作者要構想故仔嘅背景設定，而喺好多文類入面（尤其係奇幻），作者嘅故仔世界嘅運作方式會同現實世界嘅明顯有差異；作者諗出嚟嘅虛構世界同呢個世界嘅運作法則嘅總和就係個故仔嘅虛構宇宙。
## 睇埋
*世界創建
虛構地點

**虛構地點**（）係指存在喺虛構故仔入面、但並唔真係存在嘅地方。

## 睇埋
*世界創建
教育心理學

**教育心理學**（**educational psychology**）係心理學一個子領域，研究將心理學原則應用落去教育嗰度。
古典制約

**古典制約**（）喺行為論上係學習嘅一種，指一個個體因為某兩個刺激持續噉一齊出現，而將兩個刺激聯想埋一齊（刺激同刺激之間嘅關係起變化；S-S），通常導致其中一個刺激（CS）引起一啲本嚟淨係得另外嗰個刺激（US）會引起嘅反應（UR）。

例如試惗實驗室入便一隻大家鼠喺個籠入面定時定候俾人電，隻鼠唔使學習都會對俾人電有恐懼嘅反應；又試惗改變個做法，喺每次電隻鼠之前都閃吓一盞燈，盞燈嘅閃本嚟係唔會引起隻鼠嘅恐懼反應嘅；係噉個實驗結果顯示，喺呢個情況之下，隻鼠話噉快就會學識對燈閃都有埋恐懼嘅反應－即係話隻鼠個腦將**俾人電**同**燈閃**呢兩個刺激聯想埋一齊，令到個原本唔會引起恐懼反應嘅**燈閃**刺激（CS）引起咗個由**俾人電**刺激（US）引起嘅恐懼反應（UR），呢個即係古典制約嘅經典例子。

## 基本概論

古典制約嘅過程喺大多數動物物種甚至某啲植物嘅身上都觀察得到，古典制約嘅過程令到生物能夠學識邊啲刺激傾向一齊出現，令到生物有能力預測周圍環境嘅變化。例如係有心理學實驗就顯示，人類喺撞到之前未遇到過嘅刺激嗰陣會留意呢啲刺激傾向同邊啲已知嘅刺激一齊出現，並且按呢個訊息對嗰啲新嘅刺激做判斷－例如有個人 A 君，佢啱啱識咗個新朋友 B 君，如果 A 君每次撞到 B 君嗰陣都有啲令佢唔舒服嘅事發生嘅話（例如佢次次見親 B 君兩個人都嗌交），A 君好快會學識將 B 君同啲令佢唔舒服嘅事聯想埋一齊，學曉應該要避開 B 君。

R-W 模型用以下呢條方程式模擬古典制約：

:\Delta V=\alpha\beta (\lambda - \Sigma V)，

當中 V 係指隻動物心目中 US 同 CS 之間嘅關聯有幾強，\Delta V 指 V 嘅轉變。每當隻動物經驗到 US 同 CS，佢都會係噉咦改變佢心目中嘅 V，而喺是但一次經驗當中，\Delta V 嘅數值由以下因素話事：\lambda，即係嗰個 US 嘅 V 嘅最大可能值；\Sigma V 指喺個經驗入面其他刺激嘅 V 加埋嗮一齊嘅值；而 \alpha 同 \beta 係一啲常數，代表咗 CS 嘅**顯著性**（salience）或者隻動物嘅學習率等嘅因素。呢條式顯示咗，當個 US 同 CS 以外嘅刺激之間嘅關聯愈係弱，每一次經驗 US 同 CS 同時出現嗰時 V 嘅變化幅度就會愈大。

## 神經機制

## 睇埋
*操作制約

## 引咗
行為強化

**行為強化**（參見 ），通常就噉簡稱**強化**，喺心理學同動物行為學上係操作制約必然涉及嘅概念。最基本上，行為強化係指一啲會**強化**帶嚟自己嘅行為嘅結果。

舉例說明，想像依家擺一隻大家鼠入去斯金納箱，响佢每次撳碌**反應槓桿**嗰時，都會有嘢食喺個**分配器**嗰度跌出嚟；實證研究表明咗，嘢食會令到隻大家鼠更有興致去撳碌反應槓桿，令佢撳得密啲或者撳得大力啲呀噉－喺成個過程當中，**有嘢食**呢個結果係個行為強化，強化咗**撳槓桿**呢種行為。即係話簡化噉講，強化可以想像成一種獎勵，會提升動物做某樣行為嘅動力。

## 基本概念

操作制約係心理學同動物行為學上嘅概念，泛指動物因為對某個刺激 s 起某個反應 r 持續噉引致某啲後果，因而將 s 同 r 聯想埋一齊（刺激同反應之間嘅關係起變化 S-R），通常會導致 s 同 r 之間嘅關係變強或者變弱。定義上，會令 r 變強嘅後果係所謂嘅強化，而會令 r 變弱嘅後果就係所謂嘅懲罰。

強化一樣行為，指嘅嘢包括：
*令行為發生得更加頻密（例：撳掣撳得密啲）；
*令行為發生嘅時間更加長（例：撳掣嗰陣對手撳住個掣耐啲）；
*令行為嘅強度提升（例：撳掣撳得大力啲）；
*令行為嘅等待期短啲（例：撳掣撳得快手啲）。

舉個簡單例子，想像家吓研究者擺一隻大家鼠喺斯金納箱入面，個箱入面有條槓桿 s ，每當隻大家鼠撳條槓桿 r 嗰時，個箱就會自動噉有嘢食跌落嚟俾隻大家鼠食；實證嘅研究表明咗，噉做會令到隻大家鼠學識**撳槓桿** r 同**有嘢食**（結果）之間有啦掕，跟住佢就會係噉勁撳條槓桿（r 受到強化）－**有嘢食**謂之一個行為強化，會強化呢隻動物知道會帶嚟嘢食嘅行為，提升隻動物做嗰樣行為嘅機率同埋做嗰樣行為嘅強度。行為強化呢種現象喺人類等嘅好多種動物身上都可以輕易觀察到。





## 正負強化
概念上，行為強化可以分做**正**同**負**兩種：
*正強化係指一個行為帶嚟一啲隻動物想要嘅嘢，令到嗰樣行為發生嘅機會率提升：例如想像家陣有個人喺度吸毒，吸咗啲毒品，跟住就有好興奮嘅感覺，令到佢下次想再吸毒－喺成個過程當中，興奮嘅感覺就係正強化，提升吸毒呢樣行為發生嘅機率。
*負強化係指一個行為幫隻動物避開佢唔鍾意嘅嘢，令到嗰樣行為發生嘅機會率提升：例如又想像家陣有個人喺度吸毒，佢吸毒吸到有股癮，硬係要日日都吸一次先至舒服，唔吸就會出現頭暈、失眠同肚痾等唔舒服嘅症狀，而佢一吸就能夠幫自己緩解呢啲症狀，令到佢下次想再吸毒－喺成個過程當中，消除唔舒服嘅症狀就係一個負強化，提升吸毒呢樣行為發生嘅機率。

### 進化起源
喺最基本上，行為強化可以用進化心理學嘅角度嚟諗，分做**原級強化物**同**次級強化物**兩大種。

原級強化物（primary ）係隻動物唔使學都會想要（件強化物對佢有強化效果）嘅嘢，例如係嘢食同水呀噉：一般認為，喺一個動物物種嘅進化史上，嘢食同水係生存必需嘅嘢，唔使學都曉係噉做「會帶嚟嘢食同水嘅行為」嘅個體生存能力會強啲，所以現存嘅動物物種冚唪唥進化到會本能上噉做帶嚟呢啲強化物嘅行為。不過，一種原級強化物嘅強化效果 v 可以受個各種因素影響－同一個物種嘅唔同個體之間可以喺**對原級強化物嘅反應**上有差異，例：有啲人大食啲有啲人冇咁大食，即係嘢食呢樣原級強化物對唔同人嚟講 v 都唔同，而且 v 仲可以受內部因素影響，例如某隻動物肚餓嗰陣會零舍想去搵嘢食，令嘢食對佢嘅 v 响短時間內提升。





次級強化物（secondary ）係指動物要經歷學習先至知佢哋有價值嘅強化：例如想像一隻狗，嘢食對佢嚟講係原級強化物，不過佢主人次次喺俾狗餅佢食之前都會話佢「係乖仔」，令到隻狗將句嘢同狗餅聯想埋一齊，就有可能令到**俾人讚係乖仔**對隻狗嚟講變成強化－句嘢成為咗次級強化物。

## 強化程序

強化程序係指做出一個強化「出現嘅時間」以及「出唔出現」同相應嘅行為之間係咪成可靠嘅關係。

## 個體差異

## 應用價值

對強化嘅心理學同神經科學研究有應用價值：呢啲研究會思考（例如）強化嘅過程由邊啲腦區控制，而呢啲研究會應用於精神醫學、人工智能同埋遊戲設計等嘅多個領域之上。

### 上癮

### 人工智能

### 心理操控

### 動物訓練

### 經濟研究

### 遊戲設計

## 睇埋
*行為懲罰
*學習曲線
*犒賞系統
*情境強度

## 文獻

*Mitchell, J. T., Kimbrel, N. A., Hundt, N. E., Cobb, A. R., Nelson‐Gray, R. O., & Lootens, C. M. (2007). An analysis of reinforcement sensitivity theory and the five‐factor model (PDF). *European Journal of Personality: Published for the European Association of Personality Psychology*, 21(7), 869-887.


## 註釋

## 引咗

## 拎

*學者百科講行為強化
行為懲罰

**行為懲罰**（ ），通常就噉叫**懲罰**，喺心理學同動物行為學上係操作制約必然涉及嘅概念。最基本上，懲罰係指一啲會「弱化」帶嚟自己嘅行為嘅結果。

舉例說明，想像依家韞隻大家鼠入個斯金納箱裏面，响佢每次撳碌**反應槓桿**（lever ）嗰時，都會有電流通過佢腳下嘅**電網**嚟電佢，令佢有痛嘅感覺；實證嘅研究表明咗，噉做會好快令隻大家鼠唔想再去撳嗰碌反應槓桿－响成個過程當中，痛呢個結果係個懲罰，弱化咗撳槓桿呢種行為。即係話簡化噉講，懲罰可以想像成一類後果，特徵係會降低一隻動物做出某樣行為嘅動力。

對懲罰嘅心理學同神經科學研究有廣泛嘅應用價值：呢啲研究會思考懲罰嘅過程由邊啲腦區控制，或者類似嘅問題，而呢啲研究喺精神醫學（例：要點樣用藥控制恐懼症呢啲源於懲罰相關功能失靈嘅心理病？）、人工智能（例：點樣教 AI 好似真嘅動物噉透過懲罰嚟學習？）同埋執法（例：刑罰要點樣設計先可以有效噉弱化犯法行為？）等嘅多個領域度，都相當有用。

## 基礎

操作制約係心理學同動物行為學上嘅一個概念，泛指一隻動物因為對某個刺激（s）起某個反應（r）持續噉引致某啲後果，而將 s 同 r 聯想埋一齊（刺激同反應之間嘅關係起變化），通常會導致 s 同 r 之間嘅關係變強或者變弱。喺定義上，會令 r 變強嘅後果係所謂嘅強化，而會令 r 變弱嘅後果就係所謂嘅懲罰。

當中「弱化」一樣行為指嘅嘢包括：
*令行為發生得冇咁頻密（例：唔再郁手撳掣）；
*令行為發生嘅時間短啲（例：撳掣嗰陣對手冇撳住個掣咁耐）；
*令行為嘅強度下降（例：撳掣撳得細力啲）；
*令行為嘅等待期長啲（例：撳掣撳得冇咁快手）... 等等。

舉個簡單例子說明，想像家吓研究者擺一隻大家鼠喺一個斯金納箱入面，個箱入面有條槓桿（s），每當隻大家鼠撳條槓桿（r）嗰時，隻大家鼠腳下嘅地板就會有電流通過，電到隻大家鼠覺得痛；實證嘅研究表明咗，噉做會令到隻大家鼠學識撳槓桿（r）同痛（結果）之間有啦掕，跟住會唔再郁手撳條槓桿（r 受到弱化）－痛係行為懲罰，會弱化隻動物知道會帶嚟痛嘅行為，降低隻動物做嗰樣行為嘅機會率同埋做嗰樣行為嘅強度（例：撳起槓桿上嚟撳得冇咁大力）。行為懲罰呢種現象喺人等嘅多種動物身上都可以輕易觀察得到。

### 進化起源

喺最基本上，行為懲罰可以用進化心理學嘅角度嚟諗，分做**原級懲罰物**同**次級懲罰物**兩大種：
*原級懲罰物（primary punisher）係指隻動物唔使學都會避開嘅嘢，例子有痛同獵食者呀噉：而家想像有兩個原始人，第一個原始人天生就識驚（避開）一啲佢知會帶嚟痛楚嘅嘢，另外嗰個原始人冇呢種本能，一定要有人教先至識「唔好做一啲會帶嚟痛楚嘅行為」；假設第啲因素不變，第二個人比較大機率會喺遇到危險嗰陣唔識即刻要走佬而死－生存能力冇咁強；有啲嘢係喺進化史上一路都威脅住人（同第啲動物）生存嘅，搞到現存嘅動物物種冚唪唥都進化到唔使學都識「唔好做會帶嚟呢啲嘢嘅行為」。不過，一種原級懲罰物嘅懲罰效果（v）依然可以受各種因素影響－同一個物種嘅唔同個體之間可以喺「對原級懲罰物嘅反應」上有差異（例：有啲人怕痛啲有啲人冇咁怕痛，即係痛對唔同人嚟講 v 都唔同）。
*次級懲罰物（secondary punisher）係指一隻動物要學先識要「唔好會帶嚟呢啲嘢嘅行為」嘅懲罰；例如想像隻大家鼠，痛楚對佢嚟講係原級懲罰物；家陣佢俾人擺咗响個斯金納箱裏面，個實驗者每次用電電佢（會令佢痛）打前都俾佢聽一個鐘響嘅聲，令到隻大家鼠將痛同「鐘響」聯想埋一齊，就有可能令到「鐘響」對佢嚟講變成一個懲罰，會一聽到個鐘響就驚，而且避開唔做會帶嚟鐘響嘅行為－鐘響嘅聲成為咗個次級懲罰物。

## 懲罰程序

懲罰程序係指做出一個懲罰「出現嘅時間」以及「出唔出現」同相應嘅行為之間係咪成可靠嘅關係。

## 個體差異

## 精神醫學

### 恐懼症

### 應用行為分析

## 睇埋
*強化學習
*學習曲線
*懲罰
*情境強度

## 文獻

*Mitchell, J. T., Kimbrel, N. A., Hundt, N. E., Cobb, A. R., Nelson‐Gray, R. O., & Lootens, C. M. (2007). An analysis of reinforcement sensitivity theory and the five‐factor model (PDF). *European Journal of Personality: Published for the European Association of Personality Psychology*, 21(7), 869-887.


## 引述
觀察學習

**觀察學習**（）喺行為論上係指透過觀察其他個體嚟進行嘅學習，例如波波公仔實驗就係一個好出名嘅行為主義心理實驗，場實驗展示咗觀察學習：喺呢個實驗入面，個研究者搵咗班細路返嚟做受試者，並且俾佢哋喺實驗室入面自由噉玩啲玩具；研究者暗中將班細路分咗做兩組，其中一組個研究者俾佢哋觀察一個大人郁手打一個波波公仔，而另一組就冇做呢種觀察；結果發現，有觀察過大人郁手打公仔嘅細路仔事後比較有攻擊性，顯示咗「觀察其他人嘅行為」會引致一個細路仔嘅行為有所改變。

## 睇埋
*故仔

## 引咗
波波公仔實驗

**波波公仔實驗**（**Bobo doll experiment**）係一個好出名嘅行為主義心理學實驗，呢個實驗展示咗觀察學習嘅機械：喺呢個實驗入面，個研究者搵咗班細路返嚟做受試者，並且俾佢哋喺實驗室入面自由噉玩啲玩具；個研究者暗中將班細路分咗做兩組－其中一組個研究者俾佢哋觀察一個大人郁手打一個波波公仔，而另一組就冇做呢種觀察；結果發現，有觀察過大人郁手打公仔嘅細路仔事後比較有攻擊性，顯示咗「觀察其他人嘅行為」會引致一個細路仔嘅行為有所改變。

## 攷
銘印

**銘印**（）係指一種喺生命當中某啲階段（即係某啲年齡）嗰時進行得零舍快嘅學習，而且好多時學咗之後都改變唔到嘅－即係話個學習率喺生命嘅某一個階段當中數值好大，而喺嗰個階段過咗之後，學習率就會變到接近 0。

## 仔女銘印
銘印一個出名例子係喺好多鳥類當中都會發生嘅**仔女銘印**（filial imprinting），仔女銘印係指隻動物喺啱啱出世冇幾耐之後記住自己嘅照顧者，並且喺幼年期會一路跟隨住佢認定咗嘅照顧者。喺正常情況下，隻動物所記住嘅照顧者會係自己嘅親生父母，但實驗結果顯示，如果研究者喺隻動物啱啱出世冇幾耐嗰段時間代佢父母照顧佢嘅話，呢種銘印效應會令隻動物認定個人類研究者係自己嘅父母，並且喺幼年嗰時一路跟住個人類研究者周圍行，而且一旦銘印咗，隻動物就唔會再改變佢心目中嘅父母。

## 睇埋
*關鍵期
敏化作用

**敏化作用**（**sensitization**）喺行為論上係一種非聯想性學習，指一個反應發生嘅機會率或者強度隨住個刺激一再噉出現而上升，係習慣化嘅相反。
少年警訊

**少年警訊**（，簡稱：**少訊**；縮寫：**JPC**），係香港一個非牟利註冊團體，喺1974年7月由前警察公共關係科總警司凌基理先生創辦。總部設於警察公共關係科，支部分佈喺全香港二十個警區之內。

## 背景
警察公共關係科轄下嘅少年警訊及青少年聯絡組負責全香港嘅少年警訊活動，以及制定有關工作同政策。除咗日常行政工作之外，亦主要負責以下職務：
*製作少訊電台節目；
*製作少訊月刊；
*籌辦全港性嘅大型少訊活動；
*領導才能同管理技巧訓練；
*監察支部活動；
*與少訊支部、其他政府部門同青少年團體保持聯繫。

各警區嘅警民關係組負責嗰區少訊支部嘅所有事宜，包括：
*招募會員；
*設立少訊諮詢會、學校支會同少年警訊領袖團；
*設立少訊諮詢會同學校支會；
*警務知識同個人發展訓練；
*管理區支援組同統籌該區義務工作事宜；
*統籌該區嘅少訊活動；
*與其他政府部門、學校、社區團體保持聯繫。

## 宗旨
#鼓勵同加強香港警方與青少年之間嘅溝通同認識。
#促進青少年與警方合力撲滅罪行。
#發展青少年對社會嘅責任感同灌輸正確嘅價值觀。
#提供多元化嘅活動同訓練，培育領導才能，裝備佢哋成為未來領袖。

## 電視節目
「少年警訊」電視節目喺1974年6月啟播，係一個15分鐘嘅節目，主要介紹少訊嘅活動同最新消息。喺1994年9月，「少年警訊」同「警訊」合併成為一個30分鐘嘅節目。

## 會員制度
少年警訊會員分為以下嘅級別：

;會員：
*6–25歲
*對香港警務工作有興趣

;領袖：
*10–25歲
*已經成為少年警訊會員最少一年
*完成四個主要訓練同取得合格

;深資領袖：
*10–25歲
*完成四個主要訓練同取得合格
*承諾服務少年警訊總部同分區少年警訊
*由警民關係主任推薦

;導師：
*需要經由所屬警區警民關係主任推薦
*持有傑出獎章嘅深資領袖，經由秘書處核准
*身為參事會員/ 支援組幹事
*現職或退休警務人員

少年警訊另設有以下會員組別畀有志參與少年警訊，但係已經超過少年警訊會員年齡嘅人士參加:

;參事會員：
*25歲或以上
*之前係少年警訊會員/領袖/深資領袖
*願意繼續服務少年警訊
*由警民關係主任推薦

;支援組幹事：
*25歲或以上
*具備合適嘅專業資格或相關嘅經驗（例如：警務人員、老師、社工）
*願意服務少年警訊
*由警民關係主任推薦

;少訊智庫:
*25歲或以上
*曾經/現時係少年警訊會員；
*獲會員事務委員會推廌；
*並得到少訊中央諮訊委員會同意。

## 睇埋
*耆樂警訊

## 參考

## 出面網頁
*
*
*
國際學生能力評估計劃

**國際學生能力評估計劃**（，，直譯為學生知識追蹤國際計劃；簡寫：**PISA**）係一個由經濟合作與發展組織搞嘅對全世界15歲學生學習水準嘅一種測試計劃，最早喺2000年開始，每三年搞一次。呢個計劃係目前世界上最具影響力嘅國際學生學習評價項目嘅其中一個。喺2015年已經有超過53萬名學生代表72國參與呢個測試。

## 2015年測試結果
PISA 2015喺2016年12月6號公佈，喺72個國家入面加埋總共有540000名學生參加，星加坡喺所有類別入面都排第一。

## 2012年測試結果

## 2009年測試結果

## 攷
耆樂警訊

**耆樂警訊**（；縮寫：**SPC**）係香港一個畀55歲或以上長者提供具有警方資訊同多方活動嘅平台，與長者建立滅罪夥伴關係以宣揚防罪訊息，喺2014年2月成立，總部設於警察公共關係科。

## 背景
香港近年長者人口嘅比例顯著上升，根據統計處數字顯示，去到2029年每4個人之中有1個係65歲以上長者。有見及此，各警區早喺2006年開始，已經推行各式各樣嘅長者計劃，目的係宣傳防罪、交通安全等訊息，希望可以畀有豐富社會經驗嘅一班長者盡展所長，對長者社群同社區繼續作出貢獻。為達至更大效益，「耆樂警訊」喺2014年2月喺警隊全面進行，並成立「耆樂警訊中央諮詢委員會」，為呢個計劃嘅長遠發展提供重要同具有策略性嘅意見。

## 計劃目的
*加強警方與長者社群嘅溝通；
*與長者建立滅罪夥伴關係，以宣揚防罪訊息；
*提升對長者嘅保護，減少佢哋成為罪案受害者嘅機會，提高佢哋嘅道路安全意識；
*提供平台畀長者參與有意義嘅活動同繼續服務社會。

## 對象
*55歲或以上；
*健康狀況良好；
*擁有正直同誠實品格；
*具備良好嘅溝通技巧同團隊精神；
*願意協助推行「耆樂警訊」嘅活動同宣揚計劃。

## 睇埋
*少年警訊

## 出面網頁
*
*
*耆樂警訊宣傳影片
*耆樂警訊報名表
語義記憶

**語義記憶**（）係指一啲唔受時間地點影響嘅記憶，記嘅係兩件事普遍化嘅關係。語義記憶相對嘅係情節記憶：例如一個小朋友俾狗咬之後驚狗，佢記得幾時喺邊度俾狗咬係情節記憶，而佢之後將見到狗同俾狗咬聯繫埋一切就係語義記憶。
香港人權與民主法案感恩節集會

**香港人權與民主法案感恩節集會**係2019年11月28號一次反逃犯條例修訂集會，喺中環愛丁堡廣場搞。呢次集會主要目的係藉住感恩節正日感謝美國國會通過加埋美國總統當勞侵簽署《香港人權與民主法案》。主辦單位宣稱有10萬人參加，警方就話高峰期有9,600人。

## 睇埋
*感謝美國保護香港大遊行（12月1號類似主題嘅活動）
感謝美國保護香港大遊行

**感謝美國保護香港大遊行**係2019年12月1號一次反逃犯條例修訂集會同遊行，先喺中環遮打花園搞集會，之後由遮打花園出發遊行經過美國駐港澳總領事館後返起點解散。呢次示威主要目的係感謝美國國會通過加埋美國總統當勞侵簽署《香港人權與民主法案》嚟保護香港。主辦單位宣稱有6千人參加。

## 睇埋
*香港人權與民主法案感恩節集會（11月28號類似主題嘅活動）
*毋忘初心大遊行（同日另一反修例活動）
毋忘初心大遊行

**毋忘初心大遊行**係2019年12月1號一次反逃犯條例修訂公眾遊行，由尖沙嘴鐘樓行到紅磡香港體育館，主題係要大家記住成場運動嘅目標係爭取落實「五大訴求」。主辦單位宣稱有至少38萬人參加。

遊行期間，警方用有示威者堵路做理由，提前宣佈遊行完結，並喺尖東多次發射催淚彈。入夜後，激進示威者轉移到黃埔花園嗰頭，防暴警員多次出動驅散示威者。

## 睇埋
*感謝美國保護香港大遊行（同日另一反修例活動）
玫瑰經

《**玫瑰經**》係天主教嘅禱文，內容係敬禮聖母瑪利亞，1495年由教宗歷山六世承認。
主動學習

**主動學習**（**active learning**）喺教育學上係廿世紀尾開始興嘅一種學習方法。主動學習分好多種，但共通點係喺教學過程當中由學生做主導，例如係喺教書途中停低俾啲學生做寫作練習、分組討論、俾啲學生自我評估、喺實驗室做實驗、以及係課堂上嘅辯論呀噉。

## 攷
被動學習

**被動學習**（**passive learning**）喺教育學上係最傳統嘅學習方法，喺廿世紀或者之前嘅學校常用。喺被動學習嘅過程當中，個教導者會跟住一個特定嘅課程大綱將要教嘅資訊（主要係教科書嘅內容）喺班房嗰度直接噉傳達俾班學生知，等班學生將啲資訊內化，而且好多時個教導者唔會點樣俾反饋個學生聽或者俾佢哋做討論。

## 攷